text:
Kon bo por partisipá?
Kon pa inskribí bo organisashon pa partisipá na BON DOET 2018?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, bo djòp i despues hasi bo petishon pa aporte finasiero.
Partisipá na BON DOET 2018
Partisipá ta fasil! Registrá bo djòp riba e wèpsait aki. Boluntarionan interesá por inskribí pa duna bo organisashon un man via e wèpsait aki.
Registrá ta fasil! Bai na:
- Login (warda bo datonan di login bon!)
- Krea un profil
- Añadi djòp
- Aporte finansiero
Kiko tur bo tin ku yena?
- E informashon di kontakto di e djòp i di bo organisashon;
- Un deskripshon kla di e djòp ku entusiasmo skirbí;
- E kantidat di boluntario ku bo ta buska i indiká si nan mester di kualkier abilidat speshal pa por hasi e djòp;
Bo djòp ta sali riba e website aki i e boluntarionan ku ta interesá por inskribí nan mes pa bo djòp riba e website.
Aporte finansiero
Bo djòp por bini na remarke pa un aporte finansiero di máksimo USD 650,- di Oranje Fonds. Lesa mas
Mester di yudansa?
Bo mester di yudansa pa pensa un bunita djòp, bo ke mas publisidat pa bo djòp, òf bo ke sa kon bo por haña mas boluntario pa bo djòp? NGO Plataforma Boneiru por yuda bo ku esaki. NGO Plataforma tambe ta sòru pa hasi promoshon pa BON DOET, pero kada organisashon mester yuda ku e buskamentu di boluntario. Nos ta hasié huntu!
Tambe bo por hasi uso di e "Klushulp". Einan por haña tur sorto di tep i konseho. Bo ta hañ’é te ariba na man drechi riba e página aki.
Tene kuenta ku esaki
Oranje Fonds ni NGO Plataforma Boneiru no ta para responsabel pa ningun aksidente òf daño durante BON DOET. Nos ta pidi tur e organisashonnan pa tene kuenta ku siguridat di nan boluntarionan i otro partisipantenan i no tuma ningun riesgo. Laga djòpnan tékniko den man di profeshonal. Sòru pa boso organisashon tin bon seguro.
Bo ke sa mas?
Komo organisashon komunitario bo tin intenshon di partisipá den BON DOET? Bo ke konsultá tokante e posibilidatnan òf bo ta buskando inspirashon? Tuma kontakto anto ku NGO Plataforma Boneiru awe mes.


c: text/html

text:
ORANJESTAD – Un wega crucial contra Cuba a caba den un otro knockout unda Team Kingdom lidera pa Wladimir “Coco” Balentien y Jurickson Profar a demonstra cu mester tene bon cuenta cu e ekipo di e seleccion di Reino Hulandes.
Tras bon pitcheo di Diegomar Markwell, Team Kingdom of the Netherlands ta gana Cuba cu score di 14-1.
Awor nan ta rumbo pa semifinal un biaha mas pa di 3 biaha sigui, na 2009 nan a elimina Republica Dominicana y na 2013 nan a elimina Cuba y awor un biaha mas ta elimina Cuba den e edicion di 2017.
Cu e bon noticia cu nan lo ser ayuda pa un di e mihor relevo di Grandes Ligas Kenley Jansen lo ta na cas ora cu Team Kingdom hunga e semifinal di e World Baseball Classic.
Na Los Angeles e World Baseball Classic lo cambia pa un formato di single elimination, perde y bai cas. Mester warda wak ken lo keda na prome lugar di e Pool di Puerto Rico, Republica Dominicana, USA y Venezuela pa asina mira ken Team Kingdom lo enfrenta.
Nos di Sports Zone Aruba ta sumamente contento con e ekipo a desaroya su mes, y a demonstra un biaha mas cu e ta den e top 4 di mundo den e deporte di baseball.
Pa mas informacion bishita nos rednan social, Facebook Sports Zone Arub of nos Instagram y Youtube.

robotstxt: allowed

filter: keep


text:
Aruba Airlines a inougurá buelo pa Kòrsou
WILLEMSTAD- 16 di desèmber 2015 – Entrante 16 di desèmber Aruba Airlines a kuminsá ku buelo 3 biaha pa siman riba djarason, djabièrnè i djasabra entre Aruba i Kòrsou. Riba e mesun dia Aruba Airlines a inougurá tambe su buelo pa Santo Domingo. Na yegada di e promé buelo a hiba palabra Direktor Ehekutivo di Aruba Airlines, sr. Onno de Swart, Chief Commercial Officer di Curaçao Airport Partners (CAP), sra. Peggy Croes, Direktor Interino di Ofisina di Turismo di Kòrsou (CTB), sr. Hugo Clarinda i Direktor di Merkadeo i Produkto di CHATA, sr. Miles Mercera.
Riba e buelo inougural e Direktor Ehekutivo di Aruba Airlines, sr. Onno de Swart a keda kompaña pa invitadonan di e kompania di aviashon, Aruba Tourism Authority, Departamentu di Aviashon Sivil di Aruba i un delegashon di representantenan di Kòrsou.
E buelo lo ser efektuá riba djarason, djabièrnè i djasabra.
Aruba Airlines lo usa un Airbus 320 ku un kapasidat di 150 stul, di kua 12 ta business class i 138 economy class. CTB, CAP i CHATA ta deseá Aruba Airlines tur kos bon!


text:
Ced Ride 17-6-2006 : “Ni nos mandatario ehekutivo ta para ketu na e balor di Papiamentu. Nos ta ridikulo. Poder kosmiko ta kobra nan.”
Loke e grupo di 9 ke hasi ta kolder, kolder ta pure onzin
Loke ta pasa den partido MAN no ta slaat un goed figuur
Su kara tabata getatoeeerd. Esaki m’a maake mee den mi trabao
Nan por sluite uit PWFC nos ke un presentashon di Guan Dong Zengron
Un ambtsmisdrijf a wordu komete esei ta e rooie lijn
In ieder geval djamars tin e fiesta, vooral pa esnan ku gusta
Bo ta kies eieren pa bo geld
Podise ooit nos lo hana sa kiko a para ku e kaso
Nan tin ku kom met de billen bloot
Direct: niet te stoppen!


text:
(ADVERTORIAL)
ORANJESTAD - Diadomingo merdia te cu anochi na Surfside Beach tabatin e Boatfest 2018 organisa door di cerbes Chill. Hopi boto a bini hunto pa asina pasa un dia dushi y ameno, unda cu tabatin tocamento cu DJnan local y di Corsou, pero tambe un banda di reaggae. Mas di 100 boto tabata presente na e Boatfest 2018 y tambe tabatin esunnan cu a disfruta sinta na canto di lama.
Desde oranan trempan hendenan a cuminsa baha nan boto pa asina bay Surfside Beach, unda cu tur tabata cla pa disfruta di un dia di ambiente. Hunto cu e botonan local, tabatin botonan di Corsou y Boneiro cu tambe a bin disfruta di e dushi ambiente di e Boatfest 2018. Mientras cu e banda Mystical Connection tabata pone ambiente banda di lama pa tur presente, e DJnan a toca riba e stage di Chill y a pone ambiente.
Cerbes Chill tabatin su momento di “gimmick” unda cu hendenan por a haya productonan di Chill. Tur hende a disfruta di e dia, unda cu den oranan di anochi ainda hendenan tabata den lama y no kier p’e ambiente termina. Tambe a disfruta di productonan di Chill, pero tambe di e dushi BBQ.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
Diadomingo anochi, net despues cu a caba di kima e “Momo” riba Harbour Arena, net banda di Coney Island, un homber a yega eynan na sanger bisando cu nan a hinke den garganta cu un sker. Mesora a start un investigacion y a resulta cu e sospechoso tabata den Belgiestraat mes na altura di oficina di FCCA. Ey amigonan di e victima a maltrat’e y Polis a detene mesora. E victima a bay cu ambulance pa Hospital pa ricibi tratamento medico.
Investigacion a cuminsa for di na e sitio mes y a sali afo cu e sospechoso ta Junior Gross miho conoci pa su amigonan como “Coco” di apenas 16 aña di edad. E victima tin 22 aña di edad. Kico ta a motibo cu a conduci na e hincamento ainda no ta mucho bon conoci.
E pareha di e sospechoso, cu tambe tabata eybou cune ora cu a detene, despues a bira malo y a transport’e cu ambulance pa Hospital. Bale la pena resalta cu e hobencita ey tin apenas 14 aña di edad y tabata meti den e ora di anochi ey na e pelea cu su “guy”.
Polis awor ta haciendo un investigacion pero hecho ta cu e hoben di apenas 16 aña di edad awor ta sinta cu un acusacion criminal pisa riba su cabes, di intento di asesinato. Ta depende con Fiscal di Ministerio Publico ta mira peso di e caso, cu e lo dicidi di laga e hoben den libertad debi na su edad hoben of e por opta pa persigui’e numa como adulto, specialmente si su “strafkaart” ta yen caba.


text: Diaranson atardi riba L.G Smith blvd dilanti WTS ta sosode un accidente unda un harley davidson bahando for di pariba un kia sportage ta sali su dilanti saliendo for di Adriaan Lacle Blvd. Y consecuencia e motociclista a touch e sportage y perde control dal den un nissan suv biniendo for di contrario. E motociclista a keda herida despues di a dal abou. Ambulans a presenta unda paramedico a atende cu e victima y a keda transporta pa hospital. Polis di trafico tambe a presenta pa atende cu e dalmento.


text:
Sushedad y cambionan climatico ta percura pa mas problema cu e desaparicion di rifnan di coral den Caribe Hulandes. Esaki ta segun e portal di noticia Caribisch Netwerk. Tambe e alganan blauw (cyanobacterien) ta lantando cabes. Esaki ta segun e prome resultadonan di un investigacion haci abordo di Pelagia.
Mas of menos shen investigador a subi abordo di e barco aki di NIOZ (Instituto Hulandes pa investigacion marino) na December. Ta bay aki di un expedicion oceanico cu un duracion di shete luna. Ancra den e haf di Oranjestad, e lider di expedicion Fleur van Duyl ta amplia riba e prome resultadonan.
“40 aña pasa, e rifnan tabata cubri mas of menos 60 pa 70 porciendo. Awo e ta un averahe di mas of menos 15 porciento. Esey ta un caida enorme.” Rifnan ta forma un proteccion natural di e costa. Expertonan pa prome biaha a traha un mapa di profundidad di Boneiro. Riba dje ta para cu cerca areanan cu tin construccion, tambe e rifnan den profundidad ta sufri di esaki.
Señalnan serio
Riba e mapa aki van Duyl ta mustra e area mas profundo di Boneiro. “E subida di e nivel di lama ta aumenta cu mas of menos un 2 milimeter pa aña. Durante e ultimo añanan, e nivel di lama a subi cu 10 centimeter. E awa banda di e costa di Boneiro, y tambe esun di Aruba. Si e rifnan no crece tambe, ta nifica cu e awa constantemente ta subi tera.” Esaki ta trata id mas of menos un tercera parti di Boneiro.
E lider di expedicion ta reconoce cu esakinan ta señalnan serio pa e islanan.
Alga blauw
Van Duyl tambe a haci un investigacion pa alganan blauw. El a mira esaki caba na Boneiro, pero a haci e investigacion prome na Corsou. Eynan tambe e alganan a wordo señala. Si e ta aparece na Aruba, esey ta loke nan no sa. Si nan ta desea di investiga e beachnan grandi di Aruba cerca di e hotelnan, pasobra e expectativa ta cu e alganan aki tambe ta eynan.
“Den dia nan ta traha bubble y esaki por laga los den diferente sorto di tamaño y por keda drief riba e superficie. Si e bin riba beach, e ora hende por drenta den contacto cun’e.” Na Hulanda ta haci un advertencia pa esaki, pasobra hende y bestia por bira malo.
No tin sistema di riool
Como motibo na prome instancia ta e sushedad local, segun van Duyl. Hopi awa dushi ta pasa bay lama sin problema, y esaki tambe ta conta pa awa sushi cu tin nutrientenan dañino. Esaki ta bin door cu e islanan no tin un sistema central di riolering. “Tur beerput ta bin na final den e awa subteranio y na final nan ta bay lama.”
Nan ta bringa pa un solucion caminda cu e awa dushi ta wordo tuma y despues recicla. Na e momentonan aki, e islanan ta traha awa potabel for di lama, cu tin un proceso costoso y cu ta mantene e prijs di awa tambe halto.


text:
Di djestres edishon di Ride, Sail, Swim, Walk for the Roses 29 di yanüari 2017
WILLEMSTAD – Awor ku a stipulá e fecha di 29 di yanüari 2017 pa e di 13 edishon di Ride, Sail, Swim & Walk for the Roses, e mas ku 10.000 partisipantenan por fiha nan entrenamentu. E tema sentral dje aña aki ta ‘Making a difference together’. E promé paso pa un programa eksitoso nobo di aktividat pa sostené kombatimentu di kanser, ta e estreno lokal di e pelíkula dia 1 di desèmber awor di Sully, e storia real di e piloto ku na 2009 a hasi un aterisahe di emergensia den e riu Hudson. Esaki i muchu mas informashon a bini dilanti djaluna durante e anual konferensia di prensa estilo kick-off pa Ride for the Roses den kurá di Landhuis Cerrito di e patrosinador prinsipal ORCO Bank.
Pa e akshon mas grandi na Kòrsou pa rekoudá fondo e meta primordial ta i ta keda pa logra mas tantu plaka posibel pa e fondo Prinsesa Wilhelmina (PWF). Ya for di 2005 e fundashon RFTRC (Ride For The Roses Curaçao) ta limitá na organisá diferente evento únikamente pa alkansá mas tantu hende i mas tantu spònser i donatùr pa rekoudá mas tantu fondo posibel pa PWF. E fundashon aki tin un planifikashon di término i un bista kompleto unda tin mas mester i kaminda e hendenan ta ku mester di e sosten urgentemente, i e ta usa e sèn pa duna guia na pashènt di kanser i nan famia i pa kombatí e malesa aki.
E direktiva di RFTRC presidí pa Robbin Martina ya ta ful den preparashon pa e edishon nobo bira un éksito finansiero grandi atrobe. E otro miembronan di direktiva ta Benno van Leeuwen, Jim van Luipen, Curd Evertsz, Geert Bijlstra, Raoul Hooftman, Helena Seferina, Arthur Rosaria i e nobato den direktiva Stephan Veen. Nan por konta ku sosten den e diferente rangonan formá pa voluntarionan ku kada un sin interes propio ta disponibel na interes di e bon kousa. Nan por kai bèk di nobo riba respaldo di tremendo patrosinador ku ORCO Bank ketu bai komo spònser prinsipal.
Pelíkula Sully
E promé parti di e programa di aktividat ta presentashon riba djaweps dia 1 di desèmber di e pelíkula Sully ku a sali resientemente durante un anochi festivo den e teater The Cinemas na Riffort. Esaki ta e storia real di e kapitan di US Airways Chesley ‘Sully’ Sullenberger ku na 2009 a skapa bida di 155 hende ora el hasi un aterisahe di emergensia eksitoso den e riu Hudson despues ku paranan a dal den ámbos motor di e djèt ratu despues ku nan a lanta for di aeropuerto La Guardia na New York. Benta di karchi pa e anochi di sine aki ta kuminsá e siman aki na rason di 50 florin pa persona. Pa e anochi mes ta prepará un programa apropiá i sigur tambe masha interesante ku un orador invitá spesial. E fondonan di e presentashon aki manera kustumber ta destiná pa PWF.
Djadumingu 29 di yanüari 2017
Meskos ku den e último añanan ta spera atrobe mas ku 10.000 partisipante pa e diferente elementonan di e evento grandioso riba dia 29 di yanüari 2017. Nan a hinka kada un di e elementonan di e evento aki den un bachi deportivo, pero partisipashon di mas tantu hende posibel ta mas importante ku e elemento kompetitivo: riba baiskel, den barku di bela, den landamentu, den kanamentu, pero tambe den ‘spinning’.
Tempran e mainta míles di kanadó ta kuminsá for di Awasá pa sea atraves di brùg Emma òf esun haltu brùg Juliana pasa den kayanan di Punda, Pietermaai, Marie Pompoen pa Mambo Beach Boulevard. Famianan kompleto ta partisipá. Djis despues e koredónan di baiskel ta start pa e diferente distansianan riba kaminda pero tambe pa un ruta di mountainbike. E salida i final di e karedanan aki tambe ta na Mambo Beach Boulevard. E landadónan ta drenta laman na Jan Thiel pa sali bèk na e playa di Mambo Beach Boulevard. Na e mesun playa ta tuma lugá atrobe e tan popular Spinergy: un aktividat deportivo intensivo riba e baiskelnan di spinning kaminda empresanan por kompetí ku otro i kombiná prestashonnan deportivo ku rekoudashon di fondo. E biaha aki e elemento ‘Sail’ ta den e programa atrobe. Despues lo publiká e detayenan di kada un di e elementonan aki.
E akshon di 'Standing Order'
Tur aña e fundashon ta konta di por rekoudá sufisiente fondo ku ta asina nesesario pa yudansa i sosten na e pashèntnan di kanser na Kòrsou. Parti di e kampaña kontinuo ta tambe pa reklutá e asina yamá ‘donatùrnan fiho’ ku atraves di un transferensia outomátiko tur luna/aña ta transferí un suma fiho for di nan kuenta bankario pa e ekselente kousa aki. Esaki tambe a resultá un éksito grandi i p‘esei ta sigui kuné bayendo e edishon di 2017. Na RFTRC nan tin e formularionan pa por regla e ‘standing order’ aki di un forma optimal.


text:
Ya for di oranan di trempan awe mainta, un grupo di persona a aglomera dilanti oficina di DIMAS. E motibo di esaki ta cu nan ta buscando manera pa haya status di refugiado pa asina haya asilo, tumando na cuenta cu diadomingo awo lo tuma luga eleccion na Venezuela.
Un ciudadano ta comenta na Bon Dia Aruba (wak e video completo aki) cu no obstante cu Venezuela ta un pais rico, tin hopi hende pasando hamber y ta muriendo pa falta di medicamento. “No es husto”, e homber ta bisa. E ta splica cu nan ta bandona nan pais pa bin traha entre otro na Aruba, pa asina nan familiar por a lo menos haya algo pa sobrevivi.
E ciudadano ta splica tambe cu e Consul Venezolano no ta ‘haci nada pa nan’.
DIMAS
For di un trahado di DIMAS nos a comprende cu ya caba desde ayera tin hende yegando cercanan pero hopi nan no por haci. Segun e trahado (kende a prefera keda anonimo) cu tin un formulario cu nan ta haya, esaki mester wordo yena y debolbi den 24 ora pa e proceso por cuminsa. “E ora ey nan lo bay den un proceso di screening pa wak si nan ta bin den remarke pa e status cu nan ta pidi.
“Locual cu mayoria di nan kier ta pa e consul habri pa nan por vota aki”, e trahado ta bisa.
Bon Dia Aruba ta den proceso pa haya contacto cu directora di DIMAS Kathy Ruiz-Paskel pa haya un declaracion oficial di e departamento.
Gobierno
Awe mainta pa 8.30am tin un conferencia di prensa programa relaciona cu e tema aki, na unda prome minister Evelyn Wever-Croes (MEP) lo mester splica kico exactamente lo mester pasa.
Ya caba pa algun siman Bon Dia Aruba ta riba e tema aki y por conclui cu te na e momento aki no tin niun claridad riba kico ta e maneho exacto pa esaki, kico ta e placa aloca pa un ‘calamidad’ eventualmente y unda tur e luganan di asilo ta.
Mas aki rato Bon Dia Aruba lo trece mas informacion. Por sigui nos pagina di Facebook https://www.facebook.com/bondianoticia pa keda al tanto di tur proceso.


text:
Aki ta sigui un resumen di e casonan di corte den prome instancia pa diahuebs, dia 11 di October 2017.
Pa 8 or y 30 J.R.B. B. ta wordo acusa di ladronicia cu disturbio di paz den un cas den
e periodo di 1 pa 15 di juni 2017.
Pa 9 or y 15, I.J.M. M. ta wordo acusa di a intencionalmente destrui camera di un
persona riba 3 di juli 2016 y di a maltratele dor di dal e varios biaha cu mokete den wowo.
Pa 9 or y 45 A.A.H. H. ta wordo acusa di a menaza un persona cu morto riba 24 di juli
2016, dor di bise: “I will fight now” y “I will shoot you all” y “I am going to shoot everybody” y “I will go now, I will go home, but I will come look for you” y a mustra nan un cuchio cu e tabatin den su zapato. E ta wordo acusa di a maltrata un persona dor di dal cu forza cu dos man na su pecho of pushe y dal e un mokete na su cabez.
Pa 10 or y 15 M.A.F. F. ta wordo acusa di posesion di cocaine riba 17 di december
2016.
Pa 10 or y 30 F.F.L. L. ta wordo acusa di ladronicia den un cas di joyas y/of un jug y/of un suma di 5000 florin den e periodo di 24 di december 2015 te 13 di januari 2016.
Pa 11 or, R.A.B. B. ta wordo acusa di a maltrata un persona riba 2 di oktober 2015,
dor di dal e cu mokete den cara. E ta wordo acusa di a maltrata un persona riba 8 di mei 2016, dor di dal e un wanta na esun banda di cara y un mokete na e otro banda.
Pa 11 or y 30 G.A.K. K. ta wordo acusa di a maltra un persona riba 7 di mei 2016, dor di dal e varios biaha na su cabez.


text:
Animo grandi atrobe pa partisipá na Ride, Swim & Walk for the Roses
WILLEMSTAD – E kambio di fecha di fin di yanüari pa fin di febrüari a krea sierto asuntu inkómodo pa e organisadónan, pero e ánimo di e partisipantenan i e grupo di voluntario na e di 12 Ride, Swim & Walk for the Roses riba djadumingu 28 di febrüari sigur no a sufri bou di dje. Ayera atrobe sigur mas ku 10.000 partisipante a kore, kana, kore baiskel i landa bou di guia debido pa e bon kousa: kolektá fondo pa e trabou balioso ku Fondo Prinsesa Wilhelmina (PWF) ta hasi i pa pashènt di kanser i nan miembronan di famia.
Direktiva di fundashon Ride for the Roses bou di presidensia di Robbin Martina, spònser prinsipal Orco Bank, patrosinadónan platinum Fundashon Bon Intenshon, Curaçao Port Services, Guardian Group, Gillette, Kooyman i Curoil i tur e otro spònsernan, i e ehérsito di kolaborador i voluntario por wak bèk satisfecho riba e di-12 edishon di e evento aki. A base di un kalkulashon preliminar a rekoudá atrobe ku e evento aki alrededor di mei mion florin. Ta te ora a konta tur e ingresonan real i despues ku a kita e gastunan di organisashon por determiná eksaktamente e suma final eksakto. Den su maneho transparente na su debido tempu e fundashon lo sali pa dilanti ku esei.
Landadónan kompetitivo
Mainta 7 or na Awasá minister Etienne van der Horst a duna e inisio na e Walk for the Roses, sea via brùg Emma òf via brùg Juliana, pa Wet & Wild na Boulevard. El a elogiá e bon trabou di PWF pa kua tur loke ta rekoudá ta bai. E momento ei e tabata kompañá pa presidente di RFTRC Robbin Martina, presidente di PWF Alba Martijn i Gerente General Canword di spònser prinsipal Orco Bank.
Djis despues ku e promé koredornan a drenta pa banda di 8 or e promé koredónan di baiskel a sali, i e promé di nan a drenta bèk promé ku e último kanadónan a drenta. Esei a krea un aglomerashon interesante na entrada di Boulevard. Tantu e kanadónan komo e koredónan di baiskel a haña na yegada un resepshon grandioso i un rosa pa tur partisipante.
Despues di un retraso di alrededor un kuartu di ora pa duna tur hende un chèns algu despues di mediodia promé e landadónan kompetitivo di e diferente klupnan lokal a sali siguí 5 minüt despues esnan rekreativo for di Jan Thiel pa e trayekto di 3 km te Seaquarium. Den e landadónan kompetitivo maskulino e tres proménan ku a drenta tabata Raim Michèl (1, 37:15:02), Isacar Paula (2, 37:32:46) i Kaelan Betrian (3, 37:40:31) i di e damanan tabata Tiareth Cijntje (1, 39:35:30), Fleur Bos (2, 42:56:91) i Esmee York (3, 43:18:50). Seguidamente un pa un e otro landadónan kompetitivo i rekreativo a subi playa dui Seaquarium apoyá pa e públiko presente. Kuartu pasá di 2 or tur hende tabata aden. E gruponan di Spinergy tambe a kontribuí na e resultado final. DJ Maarten Schakel a animá e públiko tantu na entrada di e Walk komo na playa. Aya manera kustumber DJ Boogieman, Rene Hurtado i Rhydd’m Band a pèrkurá pa e kompañamentu musikal, miéntras ku e banda di hóben Unlocked tambe a kontribuí na e bon ambiente,
Metanan alkansá
Presidente Robbin Martina di fundashon Ride for the Roses huntu ku su miembronan di direktiva Benno van Leeuwen, Jim van Luipen, Curd Evertsz, Geert Bijlstra, Raoul Hooftman, Helena Seferina, José Alves i Arthur Rosaria por wak bèk riba un evento eksitoso. Aki aya por mehorá algu i esei sigur lo tene kuenta kuné pa otro aña, pero na final di dia nan por konstatá ku orguyo ku a logra igualá e resultadonan di aña pasá, esta un kantidat di partisipante ku a surpasá 10.000 i fondonan brutu rekoudá ku atrobe a pasa mei mion florin, tur esaki pa e bon kousa. Pa e resultado final aki e organisadónan ta inmensamente gradesido na tantu su mes kolaboradornan komo e grupo di voluntario, i tambe polis, Wardakosta, Citro, Boulevard, Jan Thiel, Krus Kòrá i tur e patrosinadornan.


text:
April 01, 2016
Negociacionnan entre Aruba, Citgo Petroleum Corporation y Valero Energy Corporation a keda extendi cu 6 siman
Diahuebs atardi Minister di Economia, Comunicacion, Energia y Medio ambiente, ing. Mike de Meza, a yama un conferencia di prensa pa informa pueblo di Aruba di e ultimo acontecimentonan relaciona cu negociacionnan pa reapertura di e refineria na San Nicolas. Despues cu na 22 di September 2015 Gobierno di Aruba y Citgo Petroleum Corporation a firma un Memorandum of Understading (MoU), pa citgo por opera e refineria di Aruba, a defini tres fase di negociacion. E prome tabata pa ‘Due Diligence’, cu tabata mester a keda cla pa fin di November. E fase aki e grupo negociador a finalise y firme 25 di November 2015. E di dos fase tabata negociacionnan pa yega na e ‘Heads of Agreements’ cu mester a keda cla fin di aña 2015 y finalmente a keda firma 23 di December di e aña ey mes.
E ultimo fase, e ‘Definite Participation Agreement’, un fase mucho mas compleho, a cuminsa na 2016 y tabata premira pa keda finalisa 31 di Maart 2016, esta diahuebs. E negociacionnan, segun e Minister encarga cu asuntonan energetico a anuncia, ta hopi leu y hopi positivo, pero e detayenan ta asina hopi y e rekisitonan legal y tecnico entre otro ta asina halto, cu a dicidi pa extende e fase di ‘Definite Participation Agreement’, cu 6 siman mas di negociacion.
“Conhuntamente, nos a yega na e acuerdo cu mester un tiki mas tempo pa caba tur e trabounan cu tin,” segun ing. Mike de Meza. “Lagami bisa hopi cla, cu di tur tres partido e motivacion ta hopi halto, e ta hopi positivo, tur ta para tras di e proyecto aki y tur ta mira cu nos lo por conclui esaki den periodo rasonabel, pero ainda falta basta trabou pa tuma luga. E ora nos a yega na un acuerdo pa un extension riba e negociacion di e ‘Definite Participation Agreement’ cu seis siman mas y cu esaki lo mester termina riba 13 di Mei 2016.”
Minsiter de Meza a splica cu e extension aki tabata uno necesario, pa Citgo sigur, cu tabata e prome cu a pidi pa esaki. Di banda di gobierno, segun e Minister di Energia di Aruba, tambe ta mira cu ainda tin basta trabou cu mester wordo completa. Valero tambe ta sostene esaki pa motibo cu nan tambe ta mira cu tin diferente aspectonan importante cu mester caba cu ne. E trabounan cu tin ainda dilanti di e grupo negociador ta basta complex y hopi detaya.
“Mi por bisa, sin bay den mucho detaye, cu locual tin riba mesa, cu nos ta negociando, cu bendicion di Papa Dios, ta conclui positivamente dia 13 di Mei. Te awor aki tur cos ta canando positivo y nos lo tin un pakete sumamente bon caminda nos tur tres lo firma esaki,” Minister de Meza a splica cu hopi seguransa.
E minister a pidi, for di pueblo di Aruba, un poco pasenshi, “pasobra nos ta bayendo den e bon direccion, mi ta sumamente contento te awor aki cu e resultadonan y mi tin di bisa, cu tur partido den esaki ta sumamente positivo.” E mandatario ta premira cu si tur cos sigui cana manera cu e ta bay na e momentonan aki cu dia 13 di mei Aruba por tin un conclusion positivo y firmamento oficial pa asina finalisa proceso di negociacion.
Sr. de Meza a splica tambe cu na momento cu finalisa e negociacionnan y firma e acuerdo, ta sigui pa e siguiente fase cu ta un tipo di fase transitorio caminda Citgo ta tuma over tur actividad di e facilidad industrial na San Nicolas. E no por wordo yama un ‘turn around’, pasobra e ta un operacion mucho mas extenso. Asina cu cuminsa e fase aki, e fase di ‘rehabilitacion’, e compania ta cuminsa su inversionnan pa asina e refineria por ta ‘fully operational’ den un periodo di mas o menos 3 aña. E intencion ta cu despues di 18 luna di e proceso ‘rehabilitacion’ ya caba por cuminsa cu procesa petroleo den fase y na final di e tres aña esaki por yega te na un total di 210,000 bari.
http://masnoticia.com/negociacionnan-entre-aruba-citgo-petroleum-corporation-y-valero-energy-corporation-keda-extendi-cu-6-siman/


text:
Prome, durante y hasta despues di e regla, hopi hende muhe ta sufri di dolornan intenso parti abao di e barica.
E situacion aki por mehora cu remedi, sin embargo, e lo ta mescos cu pone un pleister riba algo mayor. E idea ta pa no tin cu sufri varios dia pa luna.
Pa esey, no duda den practica yoga pa alivia e dolornan menstrual.
E molesternan no solamente ta sosode na nivel “local”, sino cu tambe ta traduci den mareo, calamber den pia, dolornan di cabes, mal beis, hopi soño, falta di concentracion, etc.
E antiinflamatorionan por evita algo puntual, pero no ta wordo dirigi na e fondo di e problema.
Pero esey ta cu nos mester busca alternativanan natural manera cu e por ta den forma di yoga of meditacion.
Cualnan ta e miho posturanan di yoga pa trata dolornan menstrual?
E asana of posturanan den yoga ta yuda mehora tur tipo di dolencia.
Algun ta desconseha muhernan pa practica e tecnicanan aki ora cu nan ta na regla of bon pa evita cierto posicionnan, manera cu e por ta inverti of respiracion pranayama, conoci como “di candela.”
Lo importante ta cu durante e curso, presta hopi atencion na e sintomanan y si ta necesario, suspende e practica of miho, no realisa un ehercicio en particular.
Si bo ta sinti molester of dolor na bo heup (pelvis) y parti abao di bo lomba, kedabo sinta, drumi of para, te ora cu e pasa.
Ta miho si bo scucha bo curpa, pasobra e lo ta esun cu lo indica loke bo por y loke bo no por haci na e momento ey.
Pa e dianan caminda cu e hende muhe ta na regla, ta recomenda e asananan cu no ta interferi den e fluho menstrual, ni cu ta ponebo perde mas energia (corda cu den e dianan aki bo curpa ta mas debil, cu menos hero).
E obhetivo ta pa bo no haya dolor abao na bo barica y cu por recupera forsa den e dianan cu bo tin stress, cambionan hormonal y dolornan cu ta molestia.
E miho posturanan di yoba pa dolornan menstrual
E postura Supta Matsayana (pisca) ta esun mas recomendabel na e momentonan ey.
* Pa realis’e, bo tin cu drumi riba un mat boca ariba, cu bo pianan straight.
* Landa levemente bo pecho p’ariba y steun riba bo elleboognan riba vloer.
* Haci mesun cos cu cu e planta di bo mannan, cu tin cu keda na banda di bo atras.
* Manda bo cabes patras y realisa un arco (boog) cu bo lomba.
* E pelvis ta keda posiciona ariba.
Otro di e posturanan cu por yuda ta:
Balasana (mucha)
* Sinta cu bo rudianan gesteun riba e mat y flexionando e pianan.
* Steun e parti patras di bo pia riba bo enkel.
* Pone bo brasanan straight dilanti di bo curpa. Esaki ta un forma cu ta ilustra un adoracion.
* Inclina bo curpa padilanti, te ora cu e frenta ta touch e mat y mantene e postura aki pa algun minuut, cu bo wowonan cera y concentrando riba e halamento di rosea.
* Esaki lo yuda alivia e dolornan parti abao di bo lomba.
Supta Virasana (heroe)
Cuminsa mesun cos cu e postura anterior, pero, na luga di inclina padilanti, bay p’atras. Un cusinchi lo yuda hopi na altura di bo cintura of di bo nek. Strak bo abdomen y ta alivia e dolor menstrual.
Supta Baddha Konasana (diosa)
Esaki ta sirbi pa stimula e organonan abdominal, ovario, blaas, niernan y e pelvis.
E ta alivia e sintomanan di menstruacion, di menopausa y stress.
* Sinta den posicion di lotus y mara un faha of cinta na e parti ariba di e heup.
* Pone e otro extremo bao di e pianan.
* Pa cubri e lomba uza un cusinchi of un klechi.
* Sak cu bo lomba patras y keda asina pa algun minuut.
Janu Sirsasana (cabes riba rudia)
Bo por uza un sosten manera, por ehempel, un stoel, un mat of un cusinchi.
* Sinta cu bo pianan straight padilanti y e otro flexiona, pa asina e hilchi touch bo parti atras.
* Dobla e torso padilanti cu bo brasanan straight dilanti.
* Purba di touch e punta di pia cu bo mannan.
* Warda dos minuut y cambia di pia.
Upavistha Konasana (angulo sinta)
* Sinta riba vloer y habri bo pianan lo maximo cu bo or.
* Pone un mat of un cusinchi bo dilanti y dobla bo lomba padilanti, pa asina bo mishi bo frenta cu e sosten eligi.
* Stretch bo brasanan padilanti.
Cu practica, bo por stretch mas sin tin mester di steun riba nada.
Pashimottanasana (sinta)
Esaki ta permiti stimula e organonan abdominal y stoma, circulacion linfatico y e sistema imunologico. Ta reduci e dolor parti abao di e barica.
* Sinta riba un matras, strecht ambos pia padilanti.
* Dobla e torso padilanti pa touch e punta di e pianan, purbando pa mishi cu nan cu e man of dedenan.
No preocupa si bo no ta yega, bo lo logra esey door di haci practica.
Setu Bandha Sarvangasana
* Pa haci e postura aki bo tin cu drumi riba un mat boca ariba.
* Flexiona bo rudianan pa e planta di bo pianan mishi cu e vloer.
* Laga bo brasanan na banda di bo curpa.
* Lanta e pelvis ariba y stuen riba e scheudernan y bo nek.
* Subi y baha e pelvis cu cuidao.
Bo por alivia e dolor menstrual si pone un mat of cusinchi parti abao di bo lomba.
Pavanamukstasana (libera biento)
Esaki ta permiti massage e musculo y organonan den e zona pelvico.
* Drumi boca riba, riba un colchon, trese e rudianan pa bo pecho y garanan cu bo mannan.
* Bo por permanece na e posicion aki of tambe haci movimientonan leve y circular cu bo heup.
Fuente: https://mejorconsalud.com


text:
Salubridat publiko (GGD) ta ehersé diferente tarea pa tene e poblashon di Boneiru salú. GGD ta identifiká problema i faktornan ku ta menasá salubridat, ta traha maneho i ta ehekutá esaki tambe, ta duna informashon, sòru pa vakunashon i ta vigilá higiena públiko. GGD ta konsistí di algun sekshon.
Vakunashon
Pa informashon tokante e vakunashonnan nesesario pa mucha òf pa sierto paisnan, Bo por akudí na GGD. Ta duna e vakunashonnan aki tambe na nos ofisina.
Informashon di salubridat
GGD tin un sekshon di GVO (Gezondheidsvoorlichting en Opvoeding), ku ta enserá dunamentu di informashon i edukashon riba salubridat. E sekshon aki ta sòru pa informashon riba diferente tópiko, manera kombatimentu di dengue i informashon riba enfermedat transmití seksualmente. GVO ademas tin un empleado ku ta duna informashon preventivo pa djente (bishitando skolnan) na hubentut, na FKPD (Fundashon Kuido pa Personanan Desabilitá) i na gruponan di hende grandi.


text:
CTB a organisá happy hour pa artistanan di Double Play
WILLEMSTAD- 7 di desèmber 2015– Resientemente Ofisina di Turismo di Kòrsou (CTB) a organisá un happy hour espesialmente pa e elenko internashonal ku ta na Kòrsou den kuadro di grabashon di e pelíkula ‘Double Play’. Meta di e happy hour tabata pa gradisí e elenko internashonal pa nan kolaborashon den yuda promové nos pais internashonalmente. Kòrsou ta risibiendo hopi kobertura por medio di nan diferente kanalnan di medionan sosial; Twitter, Instagram i tambe Facebook. Hopi di nan tin miónes di siguidó riba retnan sosial kual ta sòru pa un tremendo kobertura internashonal pa Kòrsou.
E artistanan ku tabat’ei durante di e happy hour ta: Lennie James (ku ta hunga e ròl di Chamon), Alexander Karim (Bubu) ,Isaach De Bankolé (Ernesto), Mustafa Shakir (Manchi), Melanie Liburd (Solema) i Dani Dare (Young Ostrik).Lisa Cortés e produktor i Ernest Dickerson ku ta e direktor di e pelíkula tambe tabat’ei presente na e evento. Un danki spesial ta bai na sr. Elias ku ta finansiá e produkshon grandi aki atraves di su fundashon, Fundashon Bon Intenshon.


text:
ORANJESTAD (AAN): Stichting Parkietenbos representando e barionan di Kas Paloma, Simeon Antonio, Parkietenbos, Buena Vista, Mahuma y besindario recientemente a reuni cu Ministro di Medio Ambiente Sr. Mike de Meza y Promer Ministro di Aruba Sr. Mike Eman pa asina haci entrega di un manifiesto na Gobierno.
E documento entrega ta urgi Gobierno pa sera e dump na Parkietenbos mas pronto posibel ya cu ta basta tempo caba cu el a yena y hasta bay over y basha den lama contaminando e area cu un cantidad di material dañino y hasta toxico pa medio ambiente. Manera ta conoci e dump aki tin mas di 75 aña ta existi y a bira awor un menasa pa salud di habitantenan di e bario y alaves un molester enorme.
Sin un control adecuado tur sorto di material ta ser tira riba e dump aki manera; kimiconan, bestia morto, resto di cuminda, resto di sushedad humano, tire, asbest y un cantidad di otro materialnan dañino mas. Apesar cu recientemente un intento a ser haci pa modernisa y mehora e maneho y procesamento di sushedad, esaki lamentablemente no a resulta, sinembargo e comunidad di e becindario no tin idea di soporta mas tardansa pa un solucion. Huma y holor stinki, djaca, musca y holor malo ta azota e bario tur siman.
Durante e reunion concerni presidente di Stichting Parkietenbos Sra. Edith Koolman a lesa e manifiesto su contenido y na nomber di e habitantenan di e bario y firmantenan di peticion a urgi Gobierno pa tuma un decision pa sera e dump no mas tarda cu 31 di December 2016. Gobierno di su banda a informa cu nan ta conciente di e situacion deplorabel di e dump y cu nan ta trahando riba diferente alternativa a corto y largo plazo.
Miembronan di e fundacion a insisti cu no solamente e dump tin cu ser sera pero alaves e area tambe lo tin cu ser sanea. Si un horcan mester pasa Aruba of un poco cerca di nos isla, e dump aki lo por causa un berdadero desaster pa e becindario y Aruba. Stichting Parkietenbos ta spera sinceramente cu entrante otro aña e maneho di sushedad di Aruba ser transforma den un proceso moderno y sostenibel bon pa medio ambiente y pa nos futuro generacionnan.


text:
Kralendijk – Elvis Tjin Asjoe, lider polítiko di MPB, ta asombrá di tuma nota di e echo ku miembronan di Kolegio Ehekutivo nombrá polítikamente ta oponé kontra nos gezaghèber komo representante di e úniko akshonista den kaso di Bonaire International Airport (BIA).
‘E situashon ta bira aun mas ferfelu na momentu ku koalishon (un mayoria minimo den Konseho Insular) ta mete den ehekushon enkuanto e manera ku ta forma Huntanan di Komisario en general i esun di BIA en partikular dunando Kolegio Ehekutivo instrukshon por medio di un `raadsbelsuit`. Segun nos tin kestion di e manera di aktua aki ku ta kontra e prinsipionan di bon gobernashon i ku tin hopi paresido di un gòlpi di estado’, segun Elvis Tjin Asjoe.
Koalishon konsientemente ta hasi mal uso di e ponensia di Kolegio di Supervishon Finansiero (Cft) den nan karta di 31 di òktober 2017 enkuanto e konseho ariba presupuesto 2018 di Entidat Públiko Boneiru. Eiden Cft ta supliká pa e kontròl ariba entidatnan di gobièrnu. Cft ta bisa tambe ku ‘Prioridat haltu ta nesesario, pa motibu di e riesgonan grandi finansiero i operashonal’. Sinembargo Kolegio Ehekutivo i e frakshonnan di koalishon den Konseho Insular ta saka e ponensia di Cft aki kompletamente for di su konteksto. Aki konsientemente na un manera manipulativo ta buta e reglanan di ‘good corporate governance’ un banda.
Un kompania di gobièrnu manera BIA no ta forma parti (mas) di servisionan di gobièrnu, pero mester keda operá independientemente di influensia direkto di gobièrnu of di polítika partidario, ku eksepshon di e influensia salí for di e posishon hurídiko di gobièrnu komo akshonista sirbiendo interes general i no e interes di polítika partidario. Ta pesei mes ariba nivel internashonal tin reglanan di ‘good corporate governance’ ku ta duna guia kon gobièrnu mester komporta su mes enkuento kompanianan di gobièrnu. Boneiru mes tambe a stipulá un kódigo ‘good corporate governance’ pa medio di lei na aña 2009.
E kódigo aki ta aplikabel riba tur kompanianan di gobièrnu di Boneiru. Mirando e preguntanan ku e miembronan di koalishon a hasi na gezaghèber den nan karta di 14 di novèmber 2017 hasiendo un yamada fuerte na gezaghèber pa no hasi ningun proposishon promé ku a kontestá e preguntanan di e miembronan di koalishon ta wordu kalifiká komo shantahe i mal gobernashon. Esaki pasobra Konseho Insular, konforme e kódigo, no tin nada di haber direktamente ku un entidat di gobièrnu, otro for di kontrolá gobièrnu. Asta un reunion di akshonista, ku ta konsistí entre otro di miembronan di kolegio ehekutivo, no por duna instrukshon spesífiko obligatorio tokante kon e direktiva di e entidat tin ku ehersé su tarea. Akinan pues koalishon a kometé un fayo bárbaro i ta parkatikando mal gobernashon.
Pa motibu di e posishon spesial di BIA, kaminda prinsipalmente e interes ekonómiko di Boneiru ta hunga un ròl sumamente grandi, nos ta supliká gezaghèber pa intervení imediatamente i fuertemente di manera ku ta bolbe kuminsá kumpli ku reglanan di ‘good corporate governance’ i ku BIA por operá independientemente atrobe, salbaguardiá di influensia gubernamental di karakter polítiko partidario. Por último nos ta supliká gezaghèber tambe pa aktua fuertemente kontra e intenshon di polítika di kompinchi aki ku ta forma un menasa serio pa Boneiru su desaroyo.
Programa di gobernashon di Hulanda ta papia palabra kla : Tin fondonan disponibel pa Boneiru basta Boneiru tin bon gobernashon. E reputashon na polítika Den Haag ku ya kaba a sufri daño pa motibu di e Kolegio Ehekutivo aki i Kolegio Ehekutivonan anterior di e mes un índole i e reputashon kontaminá serka potensial invershonistanan ta sklama pa lanta un liña di defensa rondó di e kompanianan di gobièrnu (i tambe e Fundashonnan soshal i otro entidatnan ku ta karga nos ekonomia) pa prevení ku esakinan ta bira víktima di gobernashon i politika ku no ta di e tempu aki mas. P’esei no solamente nos ta hasi un yamada fuertísimo riba nos gezaghèber pa, manera nos konos’é, para pa bon gobernashon, pero tambe nos ta dun’é nos sosten kompleto. Un sosten ku den nos komunidat tambe ta biba hopi ámplio, pasobra mas i mas suidadano, organisashon i empresa ta teme ku Boneiru pokopoko ta bai den direkshon di un sistema di dividí i dominá. Nos ta spera ku Representante di Reino tambe i huntu kuné ‘Den Haag’ lo asumí nan responsabilidat den esaki.


text:
Na Hulanda tin un total di mas o menos 16.738.552 hende ta biba.
E gruponan mas grandi no ocidental (niet- westerse) ku a integra i imigra na Hulanda ta Turkonan, Marokanonan, Surnameonan i Antianonan.
E idioma ofisial na Hulanda ta Hulandes. Ounke na Friesland nan ta papia Fries tambe. Un gran parti di e poblashon ta domina un of mas idioma i un di e faktornan pa esaki ta dor di imigrashon di e imigrantenan. Segundo idiomonan por ta Ingles, Duits of Franses. Banda di esaki tin diferente otro idiomanan ku ta wordu dominá dor di e imigrantenan i nan yunan ku ta, Turko, Marokano, Chines, Papiamentu i hopi mas.


text:
Kuminsa un bida nobo
Salmonan 51.1-19
Mi a peka, Señor, pordoná mi. Tene piedat di mi, o Dios, den bo bondat, den bo inmenso kompashon kita mi falta. Laba mi limpi di mi kulpa i purifiká mi di e malu ku m’a hasi. Pasobra mi sa ku mi a faya, mi pika ta semper mi dilanti. Kontra Bo, Bo so mi a peka, loke ta malu den bo bista mi a hasi. P’esei, bo sentensia ta hustu i reprochabel ta bo huisio. Mira, den kulpa mi a nase, pekador mi mama a konsebí mi. Ma Bo ta gusta bèrdat, te den fondo! Pues, inkulká den mi paden sabiduria. Purifiká mi ku hisopo i mi ta puru, hasi mi limpi, mas blanku ku lechi. Laga mi tende di fiesta i alegria pa mi wesunan kibrá por ta kontentu. Kita bo bista for di mi pikanan i mi maldatnan, kita nan tur. Krea den mi un kurason, Dios, ku ta limpi, hinka un spiritu nobo i fiel den mi paden. No tira mi leu di bo Kara, no kita bo spiritu santu fo’i mi. Salba mi! Debolbé mi mi alegria, laga un spiritu generoso ta mi forsa. Lo mi mustra malechornan bo kaminda i pekadornan lo bolbe serka Bo. Mancha di sanger mi ta – Dios, libra mi, (o Dios, Abo, mi Salbador) anto mi lenga lo gaba bo hustisia. Señor, habri mi lepnan i mi boka lo kanta bo alabansa. Pasobra Bo n’ ta gusta sakrifisio; si m’a kima un bestia pa Bo, lo e no a kai na bo agrado. Mi sakrifisio na Dios: mi kontrishon! Un kurason kibra i arepentí, o Dios, Bo no ta despresiá. Den bo kariño hasi bon na Sion, bolbe lanta murayanan di Herusalèm. Lo bo gosa sakrifisionan legítimo, ofrendanan kima henteramente; i nan lo trese toronan yòn pa ofresé nan riba bo altá.
An Influence of Peace, Curacao 2006 – 2009.


text:
ORANJESTAD (AAN): E torneo di tennis di mesa Teams Copa Aruba a inicia diamars ultimo den Centro Deportivo Betico Croes cu varios ekipo participando. E weganan a cuminsa cu yen animo y ta bayendo den gran forma. Casi henter e lunanan di mei y juni e Copa Teams Aruba ta wordo hunga den team consisti di dos hungador. Mester bisa cu e weganan tur ta riba un super bon nivel, unda nos hobennan ta resalta den forma impresionante den nan weganan hunga. No tin duda cu e nivel di tenis di mesa a desaroya su mes den bon forma unda nos atletanan ta resalta unda cu nan competi. Den varios torneo den nos region y esnan local cada uno a resalta den nan weganan hunga.
E aña aki e teamnan ta consisti di e hungadornan Magic Angle cu Mario Lobo y Andy Gomes, Jon Tai Aruba cu Jeandry Mathilda y Ching Ho Chung, Apa Master cu Ovandi Hirschfeldt, Dony Carolina y Rony Reyes, Power Pong cu Jean Pierre Helmeyer, Donald Yarzagaray y Micheal Kelly, Mario’s Sportshop cu Franklin Lopes, Alfred Leong y Mario Croes, Mazuga Table Tennis cu Jonathan Paredes Jean Claude Hoek, Hooters Table Tennis cu Micheal Ling, Bob Chung y Ruddy Raga, Dragon CD cu James Letren, WingChow Leong. Dirksen Team cu Jhon Dirksen y Robert Dirksen, Omega Table Tennis cu Mikayla Mathilda y Joshua Paredes.
Pa loke ta e resultadonan di e prome rond nos tin Magic Angle contra di Omega Table Tennis 5 – 0, Jon tai Aruba contra Dirksen Team 5 – 0, Apa Master contra Dragon CD 0 – 5, Hooters Table tennis contra Power Pong 3 – 2, Mazuga contra di Mario’s Sportshop 4 – 1. Den e segunda buelta nos a haya Magic Angle contra di Dirksen 5 – 0, Dragon CD contra di Omega 5 – 0, Jon Tai Aruba contra di Hooters Table Tennis 3 – 2, Mazuga contra di APA Masters 5 – 0, Mario’sSportshop contra di Power Pong 4 – 1. Otro siman lo continua cu e di tres buelta di e Copa Team Aruba den dobel. Esaki pa 8or di anochi de Centro Deportivo Betico Croes.
Un danki sigur na Lotto, e Loteria di Aruba pa medio di Comision di Subsidio cu a yuda subsidia e torneo di Copa Aruba Teams 2017.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organiza loteria, cambia bida di su hungadornan y na mes momento inverti den deporte local pa medio di donacionnan na e Comision di Subsidio.


text:
E problema a cuminsa dia 5 di Januari, momento cu autoridad Venezolano a acusa paisnan Corsow y especialmente Aruba di ta participa na contrabando di material strategico for di Venezuela. Esey tabata motibo pa Venezuela a cera frontera aereo y via lama entre Venezuela y e islanan Aruba, Bonaire y Corsow.
Di parti di Aruba Gobierno di Aruba mesora a nenga esaki categoricamente, y mes momento pa evita escalacion di e situacion, a prohibi tur importacion desde Venezuela tanten cu no tin claridad y transparencia riba e procedura y documentacion aproba pa Venezuela.
E fronteranan lo a keda cera te ora un convenio wordo firma. E convenio a wordo firma dia 12 di april y a keda palabra cu den reunionnan tecnico lo haci palabracionnan bou di ki condicion e transporte via lama por wordo resumi.
E delegacion di Aruba durante reunion diahuebs ultimo a enfatisa su posicion, cu tanten cu no tin claridad y transparencia riba procedura, documentacion y e autoridadnan competente, no por papia di “business as usual”. Corsow y Bonaire si ta permiti e barconan drenta por lo pronto, pero tambe ta insisti cu mester tin e claridad y transparencia ey.
E delegacionnan a haci e palabracion cu den e siguiente dianan lo intercambia documentonan y e lista di productonan cu Venezuela ta designa pa consumo nacional of riba cual tin restriccion pa exportacion. Y a palabra un siguiente reunion pa dia 6 di juni na Venezuela.
Pa e momento ey lo mester tin claridad di con lo bay resumi e transporte via lama na un manera transparente y cu e debido documentacion y proceduranan aproba pa ambos parti. Mientras cu no tin e claridad y transparencia aki, e fronteranan di Aruba ta sigui cera.


text:
Cuido Personal ‘self-care’ ta un aspecto sumamente importante den cualkier persona su bida diario. Hopi biaha nos ta neglisha esaki of ta traha diferente pretexto, pakico esaki no ta e prome cos riba nos ‘to-do list’. E realidad ta,...
Un topico hot den e area di amor y relacion actual ta infidelidad. Den e mundo moderno di tecnologia, manera manda mensahe, ta birando mas dificil pa defini kico ta wordo considera como infidelidad. E relacionnan moderno no ta...
Skirbi pa Keyla Reeder Mayoria di e personanan exitoso tin algo en comun: Nan ta crea rutina diario, cu ta e clave pa yuda nan biba un bida largo, exitoso y liber di stress. Exito hopi biaha sa trece stress...
Scirbi pa: Keyla Reeder E rol di un tata ta uno sumamente importante y clave den e bida di cualkier mucha. Esaki no ta conta solamente riba e desaroyo personal, sino tambe e parti emocional, psicologico y social....
Skirbi pa Keyla Reeder E comienso di un estilo di bida Estilo di bida ta mucho mas cu simplemente kico nos ta scog’e pa come, bisti of haci. E ta defini como un manera of habito di biba, cu ta expresa...
Redescubri bo mes, bo limitenan y e señal pa “laga bay” Skirbi pa Keyla Reeder Un relacion toxico ta defini como un relacion cu por ta mentalmente, emocionalmente y hasta fisicamente abusa of agota door di e persona cu ta toxico....


text:
ORANJESTAD (AAN) – Aña pasa un delegacion di Aruba den e deporte di ciclismo a atende un campo di entrenamento na Argentina, ofreci pa e federacion mundial di ciclismo UCI.
E aña aki un bes mas Aruba a haya e oportunidad di bishita e mesun campo di entrenamento e dianan 26 di november pa 9 di december unda lo entrena na e UCI WCC Satellite Mar del Plata, Argentina, bou guia di expertonan di e Centro Mundial di Ciclismo.
E campo di entrenamento aki su specialidad ta identifica y desaroya talentonan den e deporte di ciclismo como tambe un curso pa coach na nivel mundial. Aki cada atleta tin e oportunidad di desaroya su potencial den ciclismo bou guia profesional sin conta e entrenamentonan cu lo ta uno di calidad super halto.
Pa loke ta e curso di e coach esaki lo ta di nivel 1 y 2. E aña aki pa Aruba a participa e ciclistanan prospecto Akeem Kock y Anthony Wilson hunto cu coach di ciclismo George Winterdaal cu a forma parti di e campo di entrenamento aki.
Mester bisa cu nos atletanan di ciclismo semper a demostra un bon nivel di desaroyo unda cu a keda comproba cu nos tin talentonan cu por competi cu lo demas sigur den nos region y continente.
Mirando e bon calidad di nos ciclistanan tin futuro pero tambe nos mester traha riba un bon planificacion di infrastructura pa asina nos atletanan por bira miho ainda pa loke nan ta caba. Pa un miho formacion y desaroyo mester pensa riba un propio pista di ciclcismo cual sin duda ta un prioridad.
Un danki sigur na Lotto, e Loteria di Aruba pa medio di St. Sportsubsidie Aruba cu a subsidia e biahe di e delegacion di ciclismo pa e UCI WCC Satellite Program cu lo tuma lugar na Mar del Plata, Argentina.


text:
Introdukshon Andrew “Andy” Kirchner
Mi nòmber ta Andrew “Andy” Kirchner i mi ta un instigadó kreativo ku hopi eksperensha di bida, Nasé na Kòrsou, mi a muda bai Hulanda, bin bèk Kòrsou, bai Hulanda i bini bèk atrobe. Mei mei di tur e eksperensha ei mi a biaha Oropa pa siña di otro kultura, mi a traha na Alemania, España, Belgika i Hulanda. Mi a traha komo limpiadó, bailadó, mènedjer, DJ te doño di mi mes skol di Salsa. Komo empresario chikitu, bo tin ku lora man pa bo yega. Den anochi mi tabata traha den bar, den dia mi tabata guia hóben nan pa nan logra nan meta nan. Tòg, kiko ku mi a purba, semper mi ta sinti ku mi tabata falta di algu.
Te un dia mi a aksidentá, keda paralisá i realisá ku tur loke ku mi mester ta den mi mes. Ami ta tin ku kere den mi mes. Mi no por duna otro hende falta, ni duna e mihor di mi mes, si mi no ta kere ku mi a logra di ta e mihor persona ku ami por ta. E dia ei tur kos a kambia.
Den mi bida diawendia mi ta konsiente di tur kos ku mi ta hasi, Kon mi ta hasi. Pakiko mi ta hasi. I mas importante, pa ken mi ta hasie. Mi por ofresé mi servisio na tur hende ku mi ke, pero si ami no ta kompletu ku mi mes, nunka mi no por yuda otro bira kompletu.
Mi mester a siña kana di nobo. Siña kome, siña baña, siña kore outo, siña traha di nobo i mas difísil, siña di ta liber atrobe. Den e libertat ei mi a disidí ku tur kos ku a pasa, ta pa ami por sirbi otro hende ku mi eksperensha. Nos ta lubidá kon inteligente nos ta, kuantu forsa nos tin. Ami no por lubidá mas i ku wowo habri mi ta deskubrí posibilidat nan di bida.
Ken mi ta coach?
Mi ta coach hende ku ta kla pa aseptá nan responsabilidat. Hende nan ku a siña nan lès di “ku eksperensha ta bin eksito.” Ku fayo, ku dignidat ta bin logro. Hendenan ku ta kompronde ku berguensa ta pa hende ku no ke siña i mehorá nan mes.
Mi kliente ta hende ku ke sa kiko nan por logra si nan ta kere den nan mes.
Laga ami yuda abo deskubrí bo mes.
Bira e kreador di bo mes futuro.
Download Introdukshon Andrew “Andy” Kirchner PDF
Coach bo mes seshon
- Download Coach Bo Mes Seshon PDF
- Download Diario Skèdjùl di Dia PDF
- Download Diario Seminal PDF
- Download Urgente Importante Matrix PDF
Bira e kreador di bo mes futuro
Varios
Pa mas informashon:


text:
E tim di futbòl veterano di bonerianonan bibá na Hulanda ku ta Talentonan
Boneriano, a yega Boneiru djaweps for di Hulanda ku buelo di KLM. Nan lo ta na
Boneiru te ku dia 25 di e luna aki, kaminda nan lo hunga diferente partido di
futbòl, entre otro kuminsando for di dje fin di siman aki, tambe den un torneo ku
nan ta organisá ku partisipashon di ekiponan di futbòl veterano di Boneiru. Riba
potrèt momentu ku e ekipo Talentonan Boneriano a yega Boneiru.
E tim di futbòl veterano di bonerianonan bibá na Hulanda ku ta Talentonan


text:
Durante e presentacion di e resultadonan di e prome fase di e “roadmap EU-preclearance” y den presencia di Minister di Husticia Sr. Arthur Dowers, Minister di Asuntonan Economico y Comunicacion Sr. Richard Arends, Sr. Jos Nijhuis CEO Schiphol Group, Sr. Rob Melchiot VP International Stations KLM y otro invitado, Sr. James Fazio, CEO di Aruba Airport Authority N.V. (AAA) tabata hopi satisfecho cu e culminacion di e proyecto piloto di 2 aña: “Dos aña pasa, hunto cu e Gobiernonan di Aruba y Hulanda, Schiphol Group, KLM y Vision Box nos a lansa un plan inovativo cu un meta ambicioso y unico na mundo: Desaroya un proceso di pasahero cu ta encera reconocimento facial unda e pasahero por bai for di check-in pa aborda avion sin mester mustra su paspoort atrobe: Sigur, lihe y sin peligro alguno. Awe, mi por raporta orguyosamente cu e proyecto piloto a keda completa exitosamente. E sistema di Aruba Happy Flow a mustra di ta un sistema futuristico hopi flexibel riba e control di acceso, maneho di identidad y proceso di monitor di comienso te final.”
E Aruba Happy Flow Pilot Project cu por cierto a ricibi premio como proyecto, ta combina e proceso publico di control di frontera cu e proceso di pasahero priva na aeropuerto. Esaki ta unico na mundo y a wordo diseña pa “streamline” e proceso di pasahero, haciendo e liher y sigur. E privacidad di pasahero ta garantiza debi na e arcitectura di referencia di privacidad cu a wordo diseña y implementa. E sistema nobo ta brinda un sistema motoriza cu ta enfoca riba e optimalizacion di tur operacion di pasahero dirigi riba e maneho di fluho, pues combinando tur control complica y critico pa seguridad y brinda solucionnan comun, unda data por wordo comparti entre e diferente stakeholdernan den un manera responsabel y manteniendo e privacidad di e pasahero.
E Aruba Happy Flow Pilot Project a cuminsa como un marcha pa pre-clearance pa paisnan Europeo, pero e ta un concepto separa riba su mes. E proyecto piloto di 2 aña tin e meta visionario unico pa establese un proceso unda un pasahero saliendo for di Aruba y cu intencion di drenta e espacio di EU-Schengen ta pre-cleared prome cu e avion sali. Den e caso cu un pasahero no ta cumpli cu e rekisitonan pa por drenta Europa of no ta permiti pa bula debi na otro aspectonan di seguridad, e medidanan apropia ta wordo tuma di forma inmediato y e autoridadnan respectivo ta wordo notifica dibiaha.
Loke a cuminsa como un concepto riba uni sla chikito den Caribe 2 aña pasa rapidamente a bira un punto di referencia den e industria den e forma cu a transforma e forma di interaccion entre e pasahero y aeropuerto den un forma completamente nobo. Pa awo, e Aruba Happy Flow Pilot Project a keda conclui, y a resulta den un plataforma di operacion di largo duracion y un sistema completo, pues brindando un experiencia facil, sin mester warda den rij of para na diferente caminda, y unda no mester usa papel, dunando oportunidadnan tremendo den e industria di aviacion, haciendo e proceso uno mas placentero pa e pasaheronan.
“E exito di e proyecto piloto aki ta danki na e cooperacion y compromiso di tur e partnernan cu a kere den e proyecto desde e prome dia. Mi ta gradici y felicita cada un cu a contribui y pone e aeropuerto chikito aki riba mapa como un lider den e mundo di tecnologia di aviacion,” asina Sr. Fazio, CEO di AAA a conclui.


text:
Malversashon ku rapòrtnan di taksashon pa benta di Kas di Kòrsou na Hulanda, awe ke pa Staten tapa e fayonan kometé
Balor di e propiedat di 2007 kompará ku esun di 2014 tin un diferensia di 3.6 mion di euro ménos, e rapòrt di taksashon di 2017 ta mustra un devaluashon di mesun propiedatnan pa un montante di 1.6 mion Euro ménos kompará ku e taksashon di 2007
Awor ta konosí pa frakshon di MFK pakiko gabinete Asjes, Whiteman I i Whiteman II a skonde i komprometé benta di eks Kas di Antia/Kòrsou pa Staten di Kòrsou. Rapòrt di taksashon nan ku deliberadamente a wòrdu skondé pa Parlamento parsialmente a wòrdu pone na disposishon di parlamento siman pasa ta revelá e “sjoemel” ku sifranan den e diferente rapòrtnan di taksashon i ku a usa esakinan pa firma un akuerdo di benta dia 28 di sèptèmber 2015.
Gabinete Whiteman II, kaminda partido PAR tabata forma parti di dje a opta pa no manda e akuerdo di benta parlamento pa aprobashon i konsekuentemente tene e rapòrt di taksashon di e edifisionan skondí pa parlamento. E gobièrnu aktual su minister di VVRP ku ta di partido PAR bou di kual e responsabilidat ta kai pa a presentá e benta aki na Staten pa aprobashon, tambe a trata na tene e rapòrtnan di taksashon di 2017 skondí pa parlamento. Debí ku e rapòrt di taksashon di 2017 ta mustra ku tin un diskrepansia ku e sifra ku ta aparesé den e akuerdo di benta di sèptèmber 2015.
Na 2007 a balorá edifisionan na Den Haag ku tabata forma parti di “Antillenhuis” ku tabata propiedat di Antia Hulandes na un balor di 6.4 mion Euro, pero na momento di firma e akuerdo di benta na sèptèmber 2015, komo propiedat di gobièrnu di Kòrsou a usa un rapòrt di balor di 2.7 mion euro pa sera e akuerdo. A firma un akuerdo di benta pa e 3 edifisionan pa 3.7 mion euro ménos.
Manera ya menshoná awe na 2017 e gobièrnu aktual Gabinete Rhuggenaath na lugá di goberná di un forma transparente, a purba siman pasa di skonde e rapòrtnan pa parlamento kaminda e balor di e propiedatnan na 2017 ta aparesé. E dokumentonan di 2017 ta indiká ku e balor kompará ku e rapòrt e di 2015, tin un diskrepansia di miónes di euro kompará ku e suma di benta di sèptèmber 2015.
Mal gobernashon, esaki ta trese kune awor ku 21 luna despues ke obligá Staten di atende ku un dil ku a bai robes riba tur “front” i awor ku tin but i beslag riba Gobièrno di Kòrsou ta manda mitar informashon pa Staten tratele den reunion públiko.
Gerrit F. Schotte
Kòrsou, 25 di sèptèmber 2017


text:
Anselmo Pontilius:
ORANJESTAD (AAN): Ta sinti cu tin cierto menasanan ta sali door di sindicato STA, riba un situacion cu tin di haber cu reconocimento di sindicato STA cerca gerencia di Elmar.
Anselmo Pontilius, mediador di Gobierno, a splica cu a tene un referendum. E sindicato a haya mayoria absoluto di e trahadonan cu por a vota, a vota pa e sindicato, STA den e caso aki. Te eynan e trabao di mediador a caba. Tin di compronde cu tabata tin intercambio di carta, cual a recomenda e partidonan mesora pa sinta y lo tabata tin un reunion dia 15 di September, cu pa varios rason no a bay door. Gerencia ta bisa cu na ultimo ora e sindicato kier a cambia e orario y nan no tabata di acuerdo. Sindicato ta bisa cu di nan parti, gerencia no ta reconoce e delegadonan cu a wordo eligi.
E pidanan ey tin cu wordo resolvi na mesa. Den caso na Elmar ta asina cu e sindicato nobo cu ta drenta, ta yega haya un contracto colectivo firma caba for di aña pasa.
E contracto colectivo eynan pa ley ta vigente y unico forma cu por cambie cu su a haya e dos partidonan bay di acuerdo pa cambia un of otro articulo. No ta asina cu ta bay negosha un contracto colectivo di nobo. Ley riba contracto colectivo ta regla e parti. Pero esey Pontilius ta kere ta e punto principal. E punto principal ta cu e partidonan tin cu sinta na mesa cu otro, palabra kico por y kico no por. Ta hopi importante. Kico por sosode den e periodo, mientras tin e contracto colectivo vigente, e sindicato legalmente ta representa e trahadornan cu a scoge cono e sindicato cu ta representa nan. E pregunta logico ta, kico e representacion ta encera, si nan ta reuni frecuentemente. Gerencia lo mest er a sinta cu nan dia 15 y e dia eynan, e puntonan di agenda, nan mes a establece kico nan lo haya. E mesun puntonan aki lo recomenda e partidonan pa reuni hunto. Si nan no ta haci’e, lo invita e partidonan pa reuni den e proximo oranan na mesa, segun Anselmo Pontilius.
Kico lo haci
Anselmo Pontilius a splica cu na prome luga, e tarea ta di sinta na mesa, pasobra na final cualkier sintuacion ta na mesa tin cu bay resolve. Den un caso manera esaki, tin discusion pakico no a sinta. Nan tabata tin palabracion cu nan lo mester a sinta y no a haci’e. Awor aki lo importante ta pa bay mesa. Bo por bay den cualkier accion, pero na final bo ta bay mesa. Prome cu pensa riba cualkier accion, ta bay mesa prome, clarifica bo puntonan, pone bo puntonan riba mesa y purba di haya otro. Si nan no por haya otro, nan por haci uso den todo caso, nan por haci uzo di e institucion aki of otronan pa por yuda sali for di e discrepancia cu por tin.
Reuni
A reuni cu gerencia prome cu referendum, e sindicato prome cu e referendum. A splica con e ley ta encera. Cada un partido, con cu bay bin, a wak’e tambe cerca nan abogadonan. Atrobe, den un situacion manera esaki, no tin negociacion di un contracto colectivo, pa motibo cu tin un contracto colectivo vigente. Si tin asuntonan diario den operacion, cu e dunado di trabao lo tin cu suministra e informacion na e sindicato y sinta scucha nan. Ta dos partido tin cu sinta manera profesional na mesa y atende loke tin cu wordo atendi.
Ta puntonan cu mester tabata riba mesa caba. No a spera di haya nan bek na oficina di Mediador. Lo invita e partidonan pa combersa di loke por y loke no por den e cuadro legal.


text:
Lotto ta felicita Aruba Taekwondo Bond cu nan campeonato nacional Himno y Bandera
Oranjestad, Aruba 16 di maart 2017. Diasabra ultimo Aruba Taekwondo Bond a tene nan campeonato nacional cu a carga e nomber Himno y Bandera. Un total di 6 scol di taekwondo a forma parti di e bunita dia aki. E scol di Tiger Taekwondo Academy a logra sobresali unda nan a sali e miho ekipo di e campeonato nacional di Himno y Bandera,unda nan a triunfa den 6 di e 7 combatenan disputa. Mester bisa cu mas di 42 miho atletanan di tur e scolnan participante den nan categoria a representa nan organisacion dignamente e campeonato aki. Tur a hasi nan maximo esfuerso y duna un bon demostracion di nan habilidadnan di taekwondo na e publico presente. E hoben Angelo Rodriguez a hasi su regreso den e deporte y mesora e demostra su clase unda e la triunfa den dos combate y logra mesora gana e titulo di Best Fighter den e categoria adulto
Lotto, e Loteria di Aruba como organo cu via Comosion di Subsidio ta subsidia torneonan relaciona cu e celebracion riba nos Dia Nacional Himno y Bandera ta masha contento di por a duna su maximo contribucion na campeonato nacional di Himno y Bandera organisa pa Aruba Taekwondo Bond
Cumprando weganan di Lotto, e Loteria di Aruba manera Catochi, Big 4, Zodiac, Wega di Number Korsou, Lotto di Dia, Lotto 5, Mini Mega, Mega Plus y weganan di Raspa bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.
Lotto ta felicita Aruba Taekwondo Bond cu nan campeonato nacional Himno y Bandera
Lotto ta felicita Aruba Taekwondo Bond cu nan campeonato nacional Himno y Bandera


text:
ORANJESTAD(AAN): Diahuebs na corte a tuma lugar un caso den cual Benito A.v.d.B, Muskesh H.S, Oscar E.C y Gilbert P.S a wordo acusa di labamento di placa. E acusacion ta encera cu entre 1 di Mei 2005 y 11 di Mei 2006, como tambe entre 12 di Mei 2006 te cu 24 di September 2007, e personanan aki tabata ricibi y cambia placa, di cual nan mester a sa cu e ta procedente di traficacion di droga of di otro crimen.
Esaki ta un caso cu ta parti di e famoso caso di “Domino”, cu a wordo trata basta tempo pasa. E acusacion a wordo separa den dos periodo, pasobra cierto leynan di labamento di placa a cambia.
Segun e acusacion, O.C lo a cambia mas di 326.599 florin na banco na dollar pa un di e sospechosonan principal di e caso Domino esta Luis Mansur, kende awor ta sintando su castigo na KIA.
G.S a wordo acusa cu e tabata e persona na banco, unda cu e 326 mil florin a wordo cambia.
M.S ta un Hindu cu ta doño di algun negoshi y el a wordo acusa cu e tabata tuma miles di florin for di un di e sospechosonan principal den e caso Domino cu ta Rafa Mercado Ochoa y cambia esaki den dollar.
B.B tabata un ambtenaar di Douane y e tambe tabata cambia florin pa dollar pa Rafa Ochoa.
Abogado Duijneveld representando B.B a mustra huez riba e hecho cu el a pidi pa algun testigo wordo scucha den corte y nan no a wordo invita pa bin.
Fiscal a indica cu e peticion a drenta mucho laat y Duijneveld ta haya cu si el a entrega e peticion na ora. Huez a bisa cu e peticion a wordo entrega un tiki laat, pero e ta bay wak si e lo por uza un otro manera legal, pa permiti toch pa e testigonan wordo scucha.
El a bisa cu e kier cuminza cu tratamento di e caso, durante di cual e lo dicidi si lo scucha e testigonan despues of no. Abogado Duijneveld a bisa huez cu el a palabra caba cu su cliente cu tanten huez no permiti pa tende e testigonan, su cliente lo hasi uso di su derecho di keda keto, mientras cu Duijneveld mes lo sinta scucha e caso, pa despues bay corte superior cu e caso.
E abogado a bisa cu aparentemente e regla di entrega peticion na ora ta mas importante cu haya sa e berdad den e caso aki.
Huez a cuminza na trata e parti di e caso cu tin di haber cu G.S y O.C., for di e dossier cu yama “Santanero”. Ta asina cu investigacion a mustra cu O.C tabata cambia miles di florin di Luis Mansur na banco pa haya dollar.
E sospecho tabata cu ta placa procedente di droga. O. tabata cambia e placa aki na banco cerca G.S. G. a admiti cu e tabata cambia e placa no totalmente segun reglanan di banco. E tabata cambia e placa na dollar usando un formula di cambio, unda cu e tabata keda cu un parti chikito di e placa.
Pa cada 10.000 dollar duna na Mansur, G. tabata keda cu 300 florin. G.S mescos cu O.C a bisa cu nan no tabata sa cu e placa tabata procedente di traficacion di droga. O. a indica na polis cu e tabata tin añanan ta traha pa famia di L.M y cu nan ta amigo.
El a bisa cu e no tabata wordo paga pa cambia e placa pa Mansur. Segun O., tabata un fabor di amigo e tabata hasi. Huez a mustra riba e hecho cu G.S a yega di puntra O. si e placa ta di droga y G. a bisa huez cu na dado momento el a cuminza sospecha cu quizas algo no ta cuadra, pasobra e lo a wak un noticia den cual a wordo bisa cu droga haya riba un boto lo tabata di Mansur.
Huez a bise cu ta straño si cu el a duda, pero asina mes el a sigui cambia florin na dollar pa Mansur. G. a bisa cu e tabata tin casi 30 aña trahando na banco y asina mes su salario no tabata gran cos.
Door cu e tabata tin hopi debe, el a dicidi di sigui hasi loke e tabata hasi. Huez a mustra tambe riba e hecho cu den un combersacion graba di tap entre O.C y G.S, O.C lo a bisa G. S cu e lo cambia e placa den dos biaha, pa esaki no hala atencion.
Pa loke ta e parti di Benito B., observacion di polis a indica cu na Wel Wel entre otro, Rafa Ochoa tabata tabata trece miles di florin pa B.B. Huez a hasi diferente pregunta na B.B, pero e no a contesta, bisando cu e ta hasi uso di su derecho di keda keto.
Huez a indica cu ora polis a listra cas di B.B, nan a topa cu 101.000 florin y 18.000 dollar, paketa den rolnan chikito. Na dado momento huez a puntra Duijneveld si e tin pregunta pa su cliente y el a bisa cu si su cliente no por tin un proceso husto den corte, e no ta hasi ningun pregunta.
E abogado a pidi griffier specificamente pa anota loke el a bisa.
Pa loke ta e parti di M.H.S den e caso aki, ta asina cu e tabata cambia florin pa dollar den su negoshi, pa Rafa Mercado Ochoa. E tambe a bisa cu e no tabata sa cu e placa tabata procedente di asuntonan di droga.
Segun M.S, e negoshi di dje ta un negoshi unda practicamente solamente turista ta cumpra.
Door di esey semper e tin dollar, pero e tin cu paga su empleadonan na florin. Mirando esaki, semper e ta interesa pa hende trece florin pe, pa asina e por paga e salarionan y cierto otro gastonan.
Ochoa tabata duna 1 florin 80 pa cada dollar, mientras cu M.S na banco lo a haya solamente 1.77.
Pa Ochoa tabata faborable pa e cambia su florinnan den e negoshi di M.S, pasobra si e lo a bay cumpra dollar na banco, e mester paga casi 1.83.
Esaki segun M.S, kende a keda para ariba cu e no tabata sospecha cu Ochoa lo tabata envolvi den asuntonan di droga, pasobra semper e tabata bao di e impresion, cu Ochoa tabata un comerciante exitoso.
El a bisa den corte cu el a cambia alrededor di 150.000 dollar pa Ochoa. Fiscal a exigi pa tur sospechoso un castigo condicional di 5 luna. Huez a dicidi di pospone tratamento di e parti di e caso di Benito v.d.B pa un tempo indefini, pa scucha Mercado Ochoa como testigo.
Pa loke ta Muskesh H.S., huez a declare liber di tur acusacion. Pa loke ta Gilbert S. y Oscar C., huez a declara nan liber di intencionalmente laba placa. Sinembargo el a haya si cu nan a yuda laba placa y cu nan mester tabata mas cauteloso. Pesey el a duna nan un castigo condicional di 3 luna.


text:
Durante rueda di prensa di Fraccion MEP, Lider di fraccion, sr. Rocco Tjon, a tuma su turno pa asina papia riba un tema cu actualmente ta haya hopi atencion, esta Husticia. Manera Sr. Rocco Tjon a remarca, e tema aki tabata uno hopi papia durante campaña y ta forma gran parti di e plan di gobernacion, mirando e preocupacion di pueblo tocante varios aspecto cu ta cay den e topico di Husticia, por ehempel e aumento di criminalidad.
Pa loke ta trata e maneho policial, tin un proceso andando pa asina eligi un “Korps Chef” nobo. Loke ta importante pa tene na cuenta, ta cu KPA tin un “Korps Management Team” cu 3 comisario activo den e team. Apesar di esaki, ainda no tin mucho claridad ki tipo di decision lo wordo tuma. Tin cu tene na cuenta cu tin un structura y un herarkia den nos maneho policial, unda tin momentonan unda 1 persona mester tuma decision, es decir ta miho pa tin un persona na cabes di e organisacion. A tjma nota cu e mandatario actual tin intencion pa pone un management team den lugar pa 1 aña, mientras ta busca y kies e persona cu lo ocupa e posicion. Sr. Rocco Tjon ta di opinion cu esaki ta solamente trece mas incertitud, unda cu cuerpo policial ta keda den un incertidumbre pa un tempo largo innecesariamente.
Otro preocupacion di Sr. Rocco Tjon ta cu kehonan cu ta drenta pa critica trabou di e cuerpo policial, ta hopi biaha fuera di e autoridad di e Alto Comisario di KPA. Den e caso aki, nos ta papia di cosnan cu tin di haber cu recurso, manera material. Akinan ta unda Sr. Rocco Tjon ta di opinion cu mester duna e personanan encarga, manera Alto Comisario, mas autoridad. Mester busca un miho balans entre kiko ta e autoridad di e Minister y kiko ta e autoridad di e Alto Mando. E preocupacion di e sindicato di cuerpo policial ta principalmente sinta den recurso, y Sr. Tjon ta spera cu esaki wordo tuma den consideracion den e presupuesto.
Aunke nos insituto coreccional KIA, actualmente no ta mucho presente den nos medionan di comunicacion, Sr. Tjon, ta mira tambe cu tin un problema eynan unda no tin un mando nobo. Aunke tin un “waarnemend directeur” actualmente, mester percura pa un proceso unda por tin un directeur, pa asina e leiding y e maneho por tuma luga debidamente. Tin un reorganisacion andando na KIA cu tin di wordo termina, esaki ta stagna actualmente, y esaki ta crea un preocupacion pa esnan cu ta traha na KIA. Ademas a keda varios proyecto den e fase di implementacion, cu obhetivo di mehora cierto areanan, cu no a wordo implementa mas. Esaki a zorg pa hopi disgusto bou di e personal, pero tambe ta crea un situacion “not safe”.
Apesar di e preocupacion nan andando, Sr. Tjon a elogia cu e mandatario actual ta mustra gran interes di su banda y a mustra di kier busca sosten pa loke ta trata e proyecto di “duurzame gevangenis”, un inicitiativa di Sr. Rocco Tjon mes cu e la presenta den un rueda di prensa anteriormente. Aunke ta mustra di tin vista pa e futuro, segun Sr. Tjon, tin cu percura pa busca resolucion pa e problemanan cu tin actualmente. Mayoria di e solucion nan aki tin di haber cu recursonan, cu lo mester kom voor den e begroting, y como voorzitter di e comision di asuntonan hudicial, Sr. Tjon a invita e mandatario actual pa otro siman bin pa un reunion cu e comision, pa asina delibera riba e desaroyonan di Cuerpo policial y nos Instituto Coreccional. Ta di remarca cu Sr. Tjon a elogia e mandatario pa acepta e invitacion mesora y ta mira cu e ta dispuesto pa combersa y reuni tocante e temanan


text:
Diasabra mainta 27 di Januari, e federacion di esgrima, S.A.B.A lo ta organisa su prome competencia pa loke ta e calendario di actividad di esgrima den 2018. E competencia lo ta relaciona cu “Dia di Betico 2018” y ta pa tur e clubnan miembro di esgrima na Aruba. E competencia lo wordo teni na IBISA San Nicolas y ta programa pa cuminsa pa 10 or di mainta. Inscripcion lo ta for di 9or di mainta mientras tur atleta ta ser pedi pa bin uniforma.
Mester bisa cu e competencia ta riba wapen y degen. E deporte di esgrima conoci tambe como un deporte Olimpico ta creciendo poco poco na Aruba mirando e scolnan cu tini. Aña pasa e federacion a conoce un bon temporada unda a logra varios premio den e Dutch Caribbean Fencing Championship. E federacion di esgrima a organisa tambe un workshop duna pa e experto mr. Sarkis Assadorian. E workshop aki tabata un exito rotundo unda e experto mr. Assadorian durante 6 dia largo a duna diferente tayer unda a enfoca riba e agilidad, reflex, resistencia, habilidadnan basico, drills y mas cu claro con pa anda cu e materiaal di esgrima.
Un danki sigur na Lotto, e Loteria di Aruba pa medio di Stichting Sportsubsidie Aruba cu a subsidia e eventonan deportivo enconexion cu e celebracion riba Dia di Betico. Tur aña mayoria federacion tin riba nan calendario un evento deportivo rond di e fecha di 25 di januari, celebrando asina e fecha natal di e gran estadistica Arubano, Betico Croes.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
by LocoGamer | Jul 10, 2017 | Handheld, Nintendo, PC, Playstation, Top News, XboxNos tey back cu un otro TWIG, e biaha aki TWIG 03. Esun aki ta untiki laat paso mester a update un par di cos riba e website. Pronto lo bay tin mas cambio riba e website tambe, esey kiermen cu e siman aki lo no tin hopi post paso lo tin differente maintanence. Pero...
by LocoGamer | Apr 11, 2017 | NintendoNintendo ta bay tin un Nintendo Direct nobo dia 12 di april cuminsando 6:00 di atardi (13 april 12am na Hulanda). Den e direct aki nan ta bay papia di e Nintendo 3DS y e Nintendo Switch, nan ta bay focus mas riba Splatoon 2 y Arms cu ta dos wega exclusivo pa e...
by LocoGamer | Mar 29, 2017 | PC, Playstation, XboxOverwatch su World Cup di 2017 ta back. E articulo aki ta bai over di tur loke boso mester sa over di e copetencia. E caminda pa e World Cup ta cuminsa e luna aki mes anto Blizzard ta bai track e skills nan di e top 100 players di cada pais. Danki na esaki, mas...
by LocoGamer | Mar 28, 2017 | Game RelatedInfamous Zone su gaming event tabata un success! E evento tabata yena cu gamers di Aruba cu a bin pa participa den e copetencianan of djis pa have fun y meet otro gamers. Mane mi a menciona den un articulo prome, tabata tin copetencia nan cu differente wega nan mane...


text:
Hunta di Komisario
E Hunta di Komisario (Hulandes: Raad van Commissarissen Ingles: Supervisory Board) ta e órgano ku ta supervisá e trabou di e Hunta di Maneho di un sosiedat anónimo òf un sosiedat privá. E komisarionan ta de echo e wowonan di e Akshonistanan den e kompania. Por bisa tambe ku e hunta aki ta representá òf kuida e interesnan di e Akshonistanan. E tarea primordial di e hunta aki ta di supervisá e maneho di gerensia riba e kompania i tur otro supsidiario. Ta usa e término Hunta di Komisario tambe pa e órgano ku ta supervisá den un asosashon òf koperashon. Na momentu ku e persona hurídiko aki su meta bira unu públiko i privá ta papia e ora ei di Hunta di Supervishon. Pa nan por kumpli ku nan funshon, nan mester di informashon ku e Gerensia tin ku pone disponibel. Mayoria bia ta skohe ekspertonan pafó di e kompania pa bira komisario. Esaki ta pa evitá un situashon di konflikto di interes.
Komisarionan ta wòrdu nombra dor di e Akshonistanan. Komisarionan no ta risibí un salario, pero un kompensashon ku ta wòrdu stipulá pa e Akshonistanan. Serka un fundashon e Hunta di Supervishon ta nombra su mes si esaki ta rekerí pa lei i ku outorisashon di e miembronan di e fundashon.
Den práktika por surgi tur tipo di konflikto i desakuerdo entre e Hunta di Komisario i e Gerensia. Esaki ta sinta de echo den e ròl di e komisarionan. E Hunta di Komisario mester por hasi su trabou kompletamente independiente for di e Gerensia, esaki ta nifiká tambe independientemente di e plannan i deseonan di e Gerensia. I ta einan e frikshon por bini. Si ta bon esaki no mester ta un problema si tin un bon relashon di trabou i komunikashon.
Tareanan[editá | editá fuente]
- Supervisá si e metanan stipulá ta wòrdu realisá
- Supervisá e strategia i e rísikonan ku e kompania ta kore
- Supervisá e sistema i proseso di kòntròl interno
- Supervisá e proseso pa yega na e relato finansiero
- Supervisá e kumplimentu ku lei, normanan i reglamentashon
E Hunta di Komisario ta konsistí di un presidente, un vise presidente i sobra miembronan.


text:
Proyekto ‘Dushi Hende t’ Ami; Mi ta ON!’ a entregá sertifikado na 536 hóben
...Kampaña di konsientisashon di CTB...
WILLEMSTAD- 20 di desèmber 2016 –Resientemente e kampaña di konsientisashon Dushi Hende t’ Ami; Mi ta ON! dirigí spesialmente riba hóbennan entre 12 i 19 aña, a hasi entregá di sertifikado na un grupo di 536hóben. Meta di e proyekto aki tabata pa hasi e hóbennan konsiente di e importansia di desaroyo di turismo na Kòrsou i tambe di nan embolbimentu den e desaroyo aki. E kampaña a konsistí di 6 proyekto. Implementashon di e proyektonan a tuma lugá di yüni pa desèmber 2016. Minister enkargá ku Desaroyo Ekonómiko, sr. Eugene Rhuggenaath tabata presente pa asina otorgá sertifikado na e hóbennan.
E kampaña a konsistí di e siguiente 6 proyektonan: 1) un kompetensia di saka potrèt kaminda e hóben mester a ilustrá kon e ta mira desaroyo di turismo den su pais. 2) Un konferensia pa hóbennan di Scouting i AGPNA riba tópikonan relashoná ku desaroyo di turismo. 3) Diferente workshop i seshonnan di informashon riba e balornan básiko pa por traha den sektor di turismo. Esakinan a keda duná dor di hóbennan di VSBO i SBO na alumnonan di Skolnan di Fundeshi. E hóbennan a keda di coach pa personanan ku ta laborá den sektor di turismo. 4) Partisipashon na Studie en Beroepenmarkt 2016 kaminda a duna informashon na e hóbennan tokante desaroyo di turismo i posibilidat di trabou den e sektor aki. 5) Seshon di informashon interaktivo riba turismo dirigí riba hóbennan di VSBO i 6) Tour pa hóbennan di Naschoolse Opvang konosé diferente atrakshon turístiko aki na Kòrsou.
E proyekto a keda finansiá pa Reda Sosial, ku fondo di Gobièrnu di Kòrsou. Ofisina di Turismo di Kòrsou (CTB) tambe a kontribuí finansieramente na e proyekto i huntu ku Fundashon Nos Kousa tabata enkargá ku ehekushon di e proyekto. Un danki ta bai na tur organisashon, skolnan, Naschoolse Opvang, representantenan di sektor priva i tur personanan ku di un òf otro manera a kontribuí na éksito di e kampaña di konsientisashon Dushi Hende t’ Ami; Mi ta ON!.


text:
Tur hende ta bisa ku e kandidato presidensial Dennis Kucinich no tin chèns pa gana elekshon presidensial otro aña. Sin embargo, ARCO ta sosten’é, pa motibu ku e ta e úniko kandidato ku lo trese un kambio positivo den polítika mundial.
Di kon wòri ku elekshon na Merka?
Ounke na Antia nos no por vota pa elegí un presidente na Merka, tòg nos ta di opinion ku ta importante pa dediká tempu na e elekshon aki i asta pa sostené un di e kandidatonan aktivamente. Pasobra awendia e presidente Merikano ta infl uenshá polítika Antiano direktamente. Asta nos por bisa ku demokrasia no ta real mas, si solamente Merikano por vota pa nan presidente.
Un ehèmpel. Nos amigu Hugo Chanvez a disidí di hinka su pais den un soshalismo a la Cuba. Merka su reakshon pa ku esaki lo tin efekto direkto pa nos na Antia. Tòg
nos no a haña chèns pa vota pa e presidente Merikano ku ta bai tuma e tipo di desishonnan klave aki. Esei realmente ta antidemokrátiko! Mundu ta na rant di kambia drástikamente. Nos tur mester hasi loke ta na nos alkanse pa perkurá ku e kambionan aki lo bai den bon direkshon. Nos por papia ku Merikanonan bibá na Antia, splika nan ku Kucinich t’esun mas mihó i di kon e ta esun mas mihó pa Antia tambe. Merikano bibá na Antia tin derecho di voto na Merka (nan ta ‘absentee voters’).
Kucinich ta kere den pas realmente. For di komienso e tabata kontra e guera na Irak. For di basta aña kaba el a boga pa gobièrnu di Merka instalá un Departamentu di Pas ofi shal pa propagá pas rònt mundu. Kucinich ta e úniko kandidato presidensial ku a entregá un proposishon di lei pa duna tur Merikano kuido médiko. Na Merka tin +/- 45 miyon di hende ku no tin nan kuido médiko sigurá.


text:
CTB ku notabel presensia na ‘KLM Beach Borrel’
WILLEMSTAD- 4 sèptèmber 2015 – Tur aña di nobo KLM ta organisá su ‘KLM Beach Borrel’, un evento sosial dediká na agentenan di biahe hulandes. Meta di e evento ta pa gradisí agentenan di biahe pa tur nan esfuersonan ku nan ta hasi diariamente den ofresé KLM komo opshon di biahe pa diferente merkado. E aña aki e evento tabata tin un toke ‘krioyo’ ku presensia di Ofisina di Turismo di Kòrsou (CTB) ku a probechá e okashon pa promové Kòrsou komo destinashon turístiko pero tambe pa pone énfasis riba KLM Curaçao Marathon i Curaçao Sales Run.
Pa garantisá ku e invitadonan ta risibí un sabor di Kòrsou, CTB a sòru pa e staf ta uniformá ku T-shirt di Kòrsou. Ademas di esaki, a ofresé kòktel trahá ku likor Blue Curaçao i a repartí pastechi. E ‘KLM Beach Borrel’ a konta ku 550 agente i profeshonalnan di biahe hulandes. Durante e evento a tene algun spich den kual a hasi menshon di e KLM Curaçao Marathon ku lo tuma lugá djadumingu 29 di novèmber próksimo. Esaki lo ta e segundo edishon di e máratòn organisá pa Fundashon Run in the Sun. Partisipantenan por skohe pa kana òf kore diferente distansia, 5 òf 10 kilometer, trayekto di 10,5 òf 16,65 km i mitar òf máratòn. Tambe a elaborá riba e ‘Curaçao Sales Run’ ku ta un kampaña pa promové benta di pasashi pa Kòrsou den luna di novèmber kual ta tradishonalmente un luna slow den benta.Na final di e evento e aktor yu di Kòrsou alabes embahador di KLM Curaçao Marathon, Sr. Everon Jackson Hooi a entregá e ‘ticket di oro’ pa Kòrsou na Gabriela Smits di agensia di biahe Airtrade Holland huntu ku Sr. Toon Balm kende ta Vise Presidente di Sales & Services di KLM na Hulanda.
CTB su presensia tabata notabel durante e ‘KLM Beach Borrel’. Alabes, CTB a ekspresá gratitut pa e oportunidat di promové Kòrsou komo destinashon turístiko. Pa CTB ta un plaser di por traha den estrecho koperashon ku e kompania di aviashon KLM ku semper ta pará kla pa sirbi Kòrsou.


text:
Departamento di DIMAS ta trahando duro riba mehoracionan pa brinda un miho servicio na su clientenan. Diamars den un reunion fructifero nan a presenta na e miembronan di hunta di ATIA e proyectonan cu ta tumando lugar den e departamento. Un di e proyectonan ta e digitalisacion y automatisacion di procesonan di aplicacion pa permiso. Conhuntamente cu KPMG nan lo ta introduciendo esaki den varios fase y e expectativa ta pa finalisa esaki den luna di april. E automatisacion di proceso lo hasi posibel pa aplica online enbes di mester fysicamente bishita e oficina di DIMAS.
Ademas ta trahando riba simplificacion di e proceso, reorganisacion di e departamento y un systema cu lo hasie mas facil pa produci estadisticanan necesario pa hasi planificacion riba termino medio y largo posibel. E sigiente paso lo ta conecta e systemanan di diferente departamento cual lo hasi e control riba legitimidad di permisonan mas fasil y transparente.
ATIA a trese dilanti e preocupacion pa cu imigrantenan cu ta wordo busca di otro paisnan pa traha den cierto sectornan pa cual no por hanja hende local, pa loke ta nan edad. Ora personan di edad halto ta imigra pa Aruba, nan contribucion pa fondonan manera SVB y AZV ta limita, cual ta causa cu ora nan yega edad di pension nan tin cu biba di un suma minimo. DIMAS a splica cu ta trahando riba un profil pa imigrantenan cu en berdad ta inclui edad di e persona pero esaki ta solamente un di e varios propuestanan riba mesa pa cu e problematica aki.
ATIA ta aplaudi implementacion di e mehoracionan aki, no solamente pa e miho servicio cu elo trese pero tambe pa e miho control y transparencia cu lo resulta.


text:
Segun e inmunologo y nutricionista Rangan Chatterjee, su beneficionan ta bay mas aleu di e salud intestinal.
Un dokter Britanico a sigura cu si ta necesariio pa scoge cual vegetal pa come entre e gran variedad cu ta existi, esun cu realmente nos mester ta brocoli.
Segun e inmunologo y nutricionista Rangan Chatterje, e cuminda aki ta un “salbabida” y su beneficionan ta hopi varia. Una bes cu e wordo procesa pa e stoma y su fibranan nutritivo yega na e tripanan, e ta produci vetnan di corto duracion” cu ta mehora e accion di e sistema nutritivo mucho mas miho.
Chatterjee ta enfatisa cu e salud intestinal ta hopi importante, ya cu e tin un “influencia grandi no solamente den nos funcion digestivo, sino tambien den nos estado di animo den e funcion celebral”. Tambe e por mehora e sistema inmunologico, ta afecta e peso y ta baha e dolor articular, e ta resalta.
Salud intestinal y salud mental
Aunke e importancia di e salud intestinal generalmente ta hopi comodo, e vinculo entre di tin bacteria intestinal sano y gosa di un mente sano. E cuminda cu nos ta come tin un gran impacto den e microorganismo intestinal y esaki ta wordo refleha den e estado di nos sistema inmunologico y nervioso, e investigador ta agrega.
Relaciona cu esaki, e Facultad di Medicina di e Universidad di Harvard (Merca) ta sigura cu e malestar estomacal of intestino por wordo causa pa ansiedad, stress of depresion. Esaki ta door cu e celebro y e sistema gastrointestinal ta intimamente conecta.
E ta manera un dieta poco saludabel cu por causa cu e conexión por deteriora. Pero e ingestion di alimento manera brocoli , cu ta contribui na un miho accion intestinal, e lo por yuda reduci e riesgo di problemanan di salud mental.
E mata ta contribui tambe na e salud di e curason, e sistema visual y e reduccion di cholestorol, según un estudio previamente haci. Sin embargo, e preparacion adecuado y conservacion ta hopi importante pa probecha na su maximo su beneficionan. Ta recomendabel pa herbe esaki of come curu na luga di hasa.


text:
NEW ORLEANS, Merca- Tres persona a resulta fatalmente herida y varios otro a keda herida den tres diferente tiroteo na New Orleans diamars anochi. Esaki a sosode durante e parada di Mardi Gras, segun polis di New Orleans a informa
E prome tiroteo a tuma luga den e French Quarter y tabata “na algun meter leu for di unda e multitud tabata mirando e parada di Mardi Grass pas, segun ABC News New Orleans.
Un homber a wordo herida cu’n tiro den cabes y ta den estado critico, y otro a wordo tira den pia pero ta den condicion stabiel. Ambos a wordo transporta pa un hospital local.
Segun informenan policial, un grupo di 10 of 12 hoben adulto tabata envolvi den un pelea, prome cu e tironan a cuminsa cay. Ainda polisnan ta buscando e sospechosonan y a emiti un imagen di un di e sospechosonan tuma for di un camara di vigilancia.
Un hora despues, un di dos tiroteo a tuma luga riba e ruta di e parada di Mardi Grass, lagando un persona morto.
NOPD (Departamento di Polis di New Orleans) no tabata por a duna mucho detaye di e tiroteo aki, bisando cu e ta wordo investiga como un homicidio.
Un di tres tiroteo di anochi a resulta den dos persona morto y tres a keda herida. Esaki a sosode pafo di un station di gasolin, algun miya leu for di French Quarter.
“Un di e victimanan a fayece na e sitio. E di dos a fayece na hospital. No tin mas informacion di e condicion di e tres heridonan”, segun ABC New Orleans.
Identidad di e victimanan no a wordo revela.
Fuente: http://abcnews.go.com/


text:
Delincuencia y vandalismo a crece recientemente den a area di Caya Grandi, pa cual e comerciantenan den Caya Grandi a pidi mas patruya y mas proteccion policial. Sra. Lindy Croes ta amplia mas ariba esaki.
Comerciantenan a tene un reunion urgente cu minister di Husticia, ya cu vandalismo ta aumentando e ultimo simannan, y a pone tanto Minister Presidente como minister di Husticia na altura di esaki, pa asina por yega na un areglo pa cu Caya Grandi. E comerciantenan a pidi pa tin mas siguridad, mas proteccion policial den centro di ciudad.
Sra. Croes ta haci un peticion pa cuminsa traha riba un posibel solucion y apoyo pa cu comerciantenan ya cu nan ta haya cu falta patruyahe y proteccion. Asina e bishitantenan tambe lo por sintinan mas safe y lo por yega parkeer su auto y bay shopping den un forma sigur y den tur trankilidad.
E problema di adictonan ambulante cada biaha ta birando mas preocupante, pa cual Sra. Lindy Croes a seƱala cu nan lo reuni cu e fundacion pa asina cuminsa cu e programa pa adictonan un biaha mas. E problema di adiccion no ta bon ni pa nan mes, ni pa comerciantenan.
Comerciantenan lo reuni cu gobierno pa purba yega na un areglo unda cu tur lo mester bin hunto, pa yega un solucion pa asina trece mehoracion y mas movecion den Caya Grandi.
Comerciantenan ta pidi mas visibilidad policial den Caya Grandi
Delincuencia y vandalismo a crece recientemente den a area di Caya Grandi, pa cual e comerciantenan den Caya Grandi a pidi mas patruya y mas proteccion policial. Sra. Lindy Croes ta amplia mas ariba esaki.


text:
Vocero di Serlimar ta anuncia cu Serlimar lo duna SMAC un sponser pa Jouve Morning, pero tambe ta lansa un campanja di baile.Read More »
Bus di Arubus a pega candela na Morgenster
Dialuna atardi un bus di Arubus a bolbe haya problema. Tur cos ta mustra cu tire di bus tabata saca hopi huma y cu tur probabilidad cu e bus por a cende na candela. A bati alarma mesora y brandweer a yega na sitio pa asina controla e situacion. Un ...Read More »
Posibel corupcion den Insel Air; Inspectornan di Aruba riba payroll
Un tape cu a circula via whatsapp diadomingo anochi y dialuna den dia, ta conta varios cosnan cu ta sosodiendo den Insel Air, cu aparentemente ta hopi bon scondi. E tape via whatsapp ta alega cu tin un investigacion hudicial riba Insel Air y posibel corupcionnan di e compania. Ta ...Read More »
Bringamento den futbol a bira custumber
Pa loke ta trata e pelea na wega di futbol di damas cu a tuma lugar diabierna ultimo, no ta e prome! BOLETIN EXTRA a bin compronde cu ta regularmente a para bira cu tin bringamente na weganan di futbol. Un wega di reposicion den U20 entre Estrella y ...Read More »
Otmar a prohibi pa toca Le Groove na su radio
Ariba un sticker geplak den studio di Power Fm, e radio conoci den boca di pueblo como radio di Otmar ( bao nomber di stroman), e radio a prohibi tur locutor pa toca of papia di Le Groove. Esaki lo mester tin di haber cu asuntonan politico, unda Gario ta ...Read More »
Eman como prome mandatario ta co-responsabel pa falta di seguridad riba nos pais
Andin Bikker: mientras cu Prome Minister ta keto e ola di criminalidad ta keda asota nos isla / Eman como prome mandatario ta co-responsabel pa falta di seguridad riba nos pais Den fin di siman e ola di criminalidad a keda asota nos pais. E biaha aki por a tuma nota ...Read More »
CLARISKA VELASQUEZ A SCUCHA E “KLOK” BATI, PERO NO SA UNDA E “KLEPEL” TA COLGA
BOLETINEXTRA.COM — Parlamentario di AVP Clariska Velasquez dia pa dia ta mas un berguensa pa AVP. E ta papia manera un “kip zonder kop”, sin lesa su documentonan. Esaki ta di spera pasobra e parlamentario aki a presta pa keda casi un anja sin aparese na pia di trabou pasobra ...Read More »
Personanan stranhero deteni den un auto na Wayaca
Wayaca – Dialuna den oranan di merdia un persona ta avisa polis cu tin algun persona den un v-car actuando hopi sospechoso. Parse cu ora hende yega cerca nan ta sak. Mes ora a dirigi polis pa e sitio, cu tawata na altura di e post di ambulance na Wayaca ...Read More »
Chauffeur deteni y un persona herida den accidente altura di Sun Plaza
LG.Smith Boulevard – Diadomingo mainta trempan polis a bay cu urgencia crusada di ex Fatum, caminda un accidente lo a tuma luga y hende herida. Na yegada polisnan ta topa cu un Hyundai Getz pega contra e parti patras di un Jeep Wrangler. Por a nota cu caminda tawata muha ...Read More »
Chauffeur ta slip cu su auto y dal contra cura di cas
Cura Cabay – Diadomingo mainta polis ta bay un accidente cu hende herida na Cura Cabay. Na yegada nan ta topa cu un auto Suzuki Celerio, pega contra un cura di cas. E chauffuer ta bisa polis e tawata core poco duro y dado momento ela perde control ariba e ...Read More »
Chevrolet ta pega candela, lo ta trata di algo intencional
San Barbola – Diadomingo mainta polis ta bay un adres na San Barbola pa un caso di destruccion. Na yegada di polis nan ta topa cu un Chevrolet Vivant dilanti e cas. Polisnan ta wak cu e auto lo a kima parti paden. Por a wak tambe cu e glas ...Read More »
Analisis: Dos parlamentario sin voto a benta Gbierno abao; Cijntje 246 / Leonora 85 voto
Analisis: Dos parlamentario cu casi no a haya masha voto na Curacao a tuma e tribilidad pa hunga wega pa asina basha un gobierno legitimo abao. E gobierno no tin ni sikiera 7 siman, despues di a huramenta dia 23 di December ultimo. Aki ta trata di dos politico, parlamentario ...Read More »
Chauffeur coriendo cu luznan di auto paga
Rotonde Las Americas – Diasabra marduga den careda di 1:30 polis a haya notificacion di un auto coriendo sin luz ariba L.G Smith Boulevard bayendo direccion oost. E auto a pasa Citgo Boulevard bayendo ariba sin luz, automobilistanan tawata dune señal cu e auto su luznan ta paga, pero nada. ...Read More »
Gbierno di Corsow a cay
Gobierno di Corswo a cay. Partido Pueblo Soberano a kita sosten di Gobierno recien instala di MAN. MAN awor mester bay busca un sosten di mayoria cual mas probabel nan lo haye for di Partido di Omayra Leeflang.Read More »
Atracadornan arma ta knock out señora den su cas y bay cu placa y mas cos
Sabana Basora – Diasabra atardi polisnan a bay un cas na Sabana Basora, pa un otro caso di atraco. Na yegada polisnan nan ta haya sa cu na e adres un señora a wordo herida. Informacion cu nan a haya tawata cu, e señora lo a wordo sorprendi pa dos ...Read More »
Maltratonan na futbol di dama ta den man di polis
E problema grandi cu a tuma lugar na veld di Britannia, ta den man di polis pa investigacion. Esaki ta despues cu varios persona a entrega keho di maltrato. E team di Estrella ta alega cu nan a adverti for di basta tempo pa e actonan bruto riba veld. ...Read More »
Brake di bus a danja y cu poco awa, a slip bay kibra riba pickup
Ayera nochi pa 11.or a sosode un accidente na bogt di lagoheights ora brake di bus a nenga di traha bon y den combinacion cu poco awa a pone e bus bay dal riba un pickup. No tin herido grave pero si un bon susto. Sindicato STA a bolbe haya ...Read More »
QuickVideo: Futbol di damas Estrella vs La Fama a termina den pelea formal; un pa un, tur pa tur!
(Via 297 Sports Facebook) Via red social, 297 Sports a raporta riba un sucedido di diabierna anochi cu a tuma lugar na Veld di Britannia. Tabata durante un pleno wega di futbol entre Estrella vs La Fama cu a cuminza un pelea grandisimo, tipo manera nos ta wak internationalmente. Tur ...Read More »
Keho riba pisca curu na e hotel di Azv, Bela Nova
Pacientnan na Colombia ta alega cu e hotel di AzV, cu ta cobrando $20, no ta haci cuminda na drechi. Esaki ta un pisca curu cu a wordo sirbi. E hotel ta hayando $ 20 pa dia y ta enrikesiendo su mes y ta amateur den cushina. Cumindanan cu fecha ...Read More »
Nissan Platina cu lo tawata actua “sospechoso” para na Seroe Blanco
Seroe Blanco – Diabierna merdia un auto cu lo a wordo señala den oranan mas trempan actuando straño den centro di playa, ta wordo para e caya di Frio Max bay nort. Un rato prome altura di ex Roti Center un ocupante a baha y subi un otro auto. Diferente ...Read More »


text:
PARIS/AMSTERDAM- E accionnan di Air France-KLM a sufri un caida grandi dialuna, despues di cu su presidente ehecutivo a anuncia su retiro. Motibo di esaki ta door di e rechaso di un acuerdo salarial di parti di e personal di e aerolinea.
E intento di e CEO Jean-Marc Janaillac di e baha gastonan di operacion pa por competi cu aerolineanan di costo abao y su rivalnan di Golfo a encontra un resistencia sindical fuerte. Mescos a pasa cu su predecesor, poniendo su capacidad di reforma den duda.
E conseho di administracion di Air France-KLM lo dicidi riba un plan di transicion pa su gestion dia 15 di mei. Gobierno a bisa den fin di siman cu estado Frances, cu ta e accionista mayor cu’n participacion di 14%, lo no acudi na e rescate di e aerolinea.
E accionnan di Air France-KLM a cay cu 14.3% na un minimo intradiario di 6,93 euro den e prome operacion, rond di su nivel mas abao desde april 2017. E accionnan a cay cu 13.3% na 7.02 euro pa 8 or y 10 di mainta (hora local).
E inminente salida di Janaillac despues di e apuesta riesgoso pa tur e empleadonan vota pa e oferta salarial a resulta contraproducente, segun analistanan di Bernstein.
“Esaki ta laga e compania sin un CEO, sin contracto laboral, cu un desacuerdo tumando luga y cu sindicatonan probablemente dicidido, pero cu awo, e probabilidadnan pa e compania cede pa nan demanda, ta menos probabel”, segun e analistanan di Bernstein.
Air France a bisa cu 15% di su vuelonan lo wordo cancela dialuna, ora cu pilotonan y e tripulacion di cabina drenta den welga pa e di 14 dia consecutivo, for di februari.
Accionnan di Air France-KLM a baha casi un 50% for di e inicio di 2018, compara cu’n aumento di 3.7% riba e indice di Paris SBF-120 y un caida di 4 % riba e indice paneuropeo STOXX 600 Travel & Leisure. E ola di welga di Air France a costa e compania te cu awo, 300 miyon euro.
Fuente: https://www.reuters.com